Dr. Σωτηριάδης Δημήτριος Χειρουργός Ουρολόγος - Ανδρολόγος | Υπερλειτουργική κύστη (Overactive bladder)\nHome » Παθήσεις » Διάφορες παθήσεις » Υπερλειτουργική κύστη (Overactive bladder)\nΗ υπερλειτουργική κύστη είναι ένα σύνδρομο , δηλαδή ένα σύνολο συμπτωμάτων που περιλαμβάνει την επιτακτική ούρηση (επιτακτικότητα ), δηλαδή την αιφνίδια ισχυρή επιθυμία για ούρηση που είναι δύσκολο να ανασταλεί, με ή χωρίς επιτακτική ακράτεια, δηλαδή την ακούσια απώλεια ούρων που συνοδεύεται ή ακολουθεί την επιτακτικότητα, που συνήθως συνοδεύεται από συχνουρία (>8 ουρήσεις το 24ώρο) και νυκτουρία , δηλαδή την ανάγκη για ούρηση που ξυπνά τον/ την ασθενή κατά τη διάρκεια της ούρησης. Τα συμπτώματα εμφανίζονται χωρίς να υπάρχουν παθολογικοί ή μεταβολικοί παράγοντες (λ.χ. λοίμωξη , λιθίαση ουροποιητικού, διάμεση κυστίτιδα, σακχαρώδης διαβήτης) που θα μπορούσαν να ερμηνεύσουν την ύπαρξή τους.\nΠόσο συχνό είναι αυτό το σύνδρομο;\nΗ συχνότητα του συνδρόμου είναι παρόμοια μεταξύ ανδρών και γυναικών, περίπου 16-17%. Το 1/3 περίπου των ασθενών παρουσιάζει ακράτεια ,ενώ τα 2/3 όχι. Νεότερα δεδομένα υπολογίζουν τη συχνότητα του συνδρόμου στο 12% περίπου, με το 50% των πασχόντων να αναφέρουν σημαντική ενόχληση από τα συμπτώματά τους.\nΕπηρεάζει την ποιότητα της ζωής των πασχόντων;\nΤα συμπτώματα του συνδρόμου επηρεάζουν αρνητικά την ποιότητα της ζωής των πασχόντων. Το 65%των ανδρών και το 67% των γυναικών ανέφεραν ότι τα συμπτώματά τους ήταν επιβαρυντικά για τον τρόπο ζωής τους. Καθημερινές δραστηριότητες ,όπως διάφορες κοινωνικές εκδηλώσεις, τα ψώνια κ.ά. περιορίζονται και, για πολλούς ασθενείς , η ζωή έξω από το σπίτι αναλώνεται στην αναζήτηση της πλησιέστερης τουαλέτας. Ως αποτέλεσμα μερικοί άνθρωποι με προβλήματα ούρησης αποφεύγουν τις εξόδους από το σπίτι τους. Η επιτακτική ούρηση είναι για τους περισσοτέρους το πιο ενοχλητικό σύμπτωμα , πιο ενοχλητικό και από την ακράτεια ,τη συχνουρία και τη νυκτουρία.\nΗ πλειοψηφία των περιπτώσεων ταξινομούνται ως «άνευ σαφούς αιτίας» και ,άρα είναι ιδιοπαθείς ,δηλαδή δε γνωρίζουμε την αιτία.\nΗ αντιμετώπιση του συνδρόμου είναι αρχικά συντηρητική και περιλαμβάνει τις λεγόμενες ασκήσεις του πυελικού εδάφους (Kegel) σε συνδυασμό με τη φαρμακευτική αγωγή. Αυτός ο συνδυασμός παρέχει τα καλύτερα αποτελέσματα . Τα μη φαρμακευτικά μέτρα ,όπως οι ασκήσεις Kegel είναι απλά ,χαμηλού κινδύνου και μη επεμβατικά . Με αυτά επιδιώκουμε να βοηθήσουμε τους ασθενείς να ανακτήσουν τον έλεγχο της κύστης τους αυξάνοντας τη χωρητικότητά της και με τον τρόπο αυτό να μειώσουν τα ενοχλητικά συμπτώματα του συνδρόμου.\nΤο πώς γίνονται ακριβώς οι ασκήσεις του πυελικού εδάφους ,όπως και για τα άλλα μη φαρμακευτικά μέτρα (επανεκπαίδευση της κύστης, ο χειρισμός των προσλαμβανομένων υγρών) θα πρέπει να συμβουλευτείτε τον Ουρολόγο σας.\nΗ χειρουργική επέμβαση παραμένει η έσχατη λύση, λόγω των κινδύνων και των επιπλοκών της , που δεν είναι του παρόντος να αναφερθούν.\nΛίγα λόγια για τη φαρμακευτική αντιμετώπιση του συνδρόμου.\nΗ υπερλειτουργική κύστη αποτελεί χρόνια κατάσταση , η οποία συνήθως απαιτεί μακροχρόνια θεραπεία για τον έλεγχο των συμπτωμάτων. Σήμερα υπάρχουν αρκετά φάρμακα που χορηγούνται στην αντιμετώπιση του συνδρόμου , που ανήκουν στην κατηγορία των αντιμουσκαρινικών , όπως η οξυβουτινίνη (LYRINEL), η προπιβερίνη(MICTONORM) , η φεσοτεροδίνη(TOVIAZ), η Σολιφενακίνη (VESICARE) , η Δαριφενακίνη, το Τρόσπιο, κ.α΄. Τα παραπάνω φάρμακα αποτελούν θεραπεία πρώτης γραμμής .\nΤα αντιμουσκαρινικά φάρμακα πρέπει να χορηγούνται με προσοχή στους ηλικιωμένους ,λόγω της αυξημένης εμφάνισης των παρενεργειών τους και ιδιαιτέρα εκείνες που προέρχονται από το Κεντρικό Νευρικό Σύστημα ,συμπεριλαμβανομένων των διαταραχών του ύπνου και του επηρεασμού των γνωσιακών λειτουργιών. Ας μην ξεχνούμε επίσης ότι οι γηριατρικοί ασθενείς λαμβάνουν συνήθως αρκετά φάρμακα για άλλους λόγους και η πιθανότητα αλληλεπίδρασης μεταξύ τους πρέπει να λαμβάνεται σοβαρά υπόψη.


Κασσάνδρα • Mendi Beach Hotel\nPosted by Mendi Beach Hotel Τοποθεσία Δεν υπάρχουν Σχόλια Χαλκιδική\nΗ Κασσάνδρα είναι το δυτικότερο άκρο της Χαλκιδικής και βρίσκεται πιο κοντά στη Θεσσαλονίκη. Εντυπωσιακή είναι η είσοδος στην Κασσάνδρα καθώς ενώνεται με την Χαλκιδική με τη γέφυρα της Νέας Ποτίδαιας, το πρώτο χωριό που συναντά ο επισκέπτης. Στην ουσία η χερσόνησος της Κασσάνδρας είναι νησί που χωρίζεται από τη στεριά με τη διώρυγα της Ποτίδαιας, απ’ όπου η πανοραμική θέα είναι εκπληκτική ιδιαίτερα το ηλιοβασίλεμα.\nΣτην ελληνική μυθολογία η Κασσάνδρα, αναφερόμενη και ως Κασσάνδρα ή Αλεξάνδρα, ήταν κόρη του βασιλιά της Τροίας Πριάμου και της Εκάβης. Αξίζει να αναφερθεί ότι το πιο αρχαίο όνομα της Κασσάνδρας ήταν Φλέγρα, το οποίο σημαίνει τόπος φωτιάς. Σύμφωνα με την ελληνική μυθολογία η περιοχή ήταν η πατρίδα των Γιγάντων και έγινε πεδίο μάχης κατά την εποχή των γιγαντομαχιών, όταν προσπάθησαν οι γίγαντες να διώξουν τους θεούς από τον Όλυμπο.\nΣαν πλοίο αγκυροβολημένο, η χερσόνησος της Κασσάνδρας, υπομένει στωικά κάθε καλοκαίρι τους χιλιάδες παραθεριστές για να τους ταξιδέψει στις παραλίες που ονειρεύονταν όλο το χειμώνα.\nΗ πιο πυκνοκατοικημένη από τις τρεις χερσονήσους της Χαλκιδικής, εκτός από τις δαντελένιες ακτές της που εκτείνονται για αρκετά χιλιόμετρα και τα κρυστάλλινα νερά, προσφέρει έντονη νυχτερινή ζωή με δεκάδες μπαράκια κατά μήκος των ακτών ή μέσα στα χωριά, ιαματικά λουτρά, μεγάλες ξενοδοχειακές εγκαταστάσεις, καθώς και ψυχαγωγία στα σημαντικά φεστιβάλ όπως Σάνη και Σίβηρης.


Ευχαριστήρια από το Νοσοκομείο Άργους στο Νοσοκομείο Παίδων "Αγία Σοφία" και ιδιώτες\nΕυχαριστήρια από το Νοσοκομείο Άργους στο Νοσοκομείο Παίδων “Αγία Σοφία” και ιδιώτες\nΕυχαριστήρια του Γενικού Νοσοκομείου Αργολίδας – Νοσηλευτικής Νονάδας Άργους\n• Η Διοίκηση του Γ.Ν. Αργολίδας – Ν.Μ. Άργους εκφράζει τις θερμές της ευχαριστίες στη Διοίκηση του Νοσοκομείου Παίδων Αγία Σοφία για τη διάθεση ιατροτεχνολογικού και ξενοδοχειακού εξοπλισμού, για την ενίσχυση της Παιδιατρικής Κλινικής. Συγκεκριμένα η Ν.Μ.Άργους παρέλαβε τέσσερις κλίνες (4) για μεγάλα παιδιά, έξι (6) κούνιες μεσαίου μεγέθους και δέκα (10) κομοδίνα.\n• Η Διοίκηση του Γ.Ν. Αργολίδας – Ν.Μ. Άργους εκφράζει τις θερμές της ευχαριστίες στην οικογένεια του εκλιπόντος ιατρού Ευθυμίου Λεωνίδα για τη δωρεά εις μνήμην του, του εξοπλισμού του ιδιωτικού του ιατρείου, μίας συσκευής BIPAP με μάσκες Medium & Large στην Καρδιολογική Κλινική και δύο Κυστεοσκόπιων στην Ουρολογική Κλινική OLYMPUS PROTON 21 και OLYMPUS PROTON 17 με τα εργαλεία τους, με τα οποία θα διενεργούνται κυστεοσκοπήσεις και άλλες διουρηθρικές επεμβάσεις.\n• Η Διοίκηση του Γ.Ν. Αργολίδας – Ν.Μ. Άργους εκφράζει τις θερμές της ευχαριστίες στους κ. Βλάχο Αθανάσιο, Συνταξιούχο Στρατιωτικό Ιατρό και κ.Τσαγκάνη Ραφαήλ, Ελαιοχρωματιστή για την ευγενική τους χειρονομία και τη στήριξη της Νοσηλευτικής Μονάδας Άργους μέσω δωρεάς.\nΗ Διοικήτρια του Γ.Ν. Αργολίδας Μαρία Σαρίδη\nΑνώνυμος 28 Ιανουαρίου 2021 στις 16:41\nΣε ευχαριστω πολυ για την ομορφη κριτικη που κανεις για το σχολιο μου και για εμενα προσωπικα , ευγενεστατη κυρια …η…κυριε !!!! Ειλικρινα σε ευχαριστω παρα πολυ που μου δινεις το δικαιωμα να σχολιαζω ελευθερα και δημοκρατικα τις αποψεις μου για μια δημοσιευση… και δεν θα παραλειψω την επομενη φορα που θα σχολιασω κατι να σας ρωτησω εαν σας αρεσει για να μην σας στεναχωρησω . Ευχαριστω πολυ και παλι για τα καλα σας λογια !,!!\nΑνώνυμος 28 Ιανουαρίου 2021 στις 00:34\nΤο σχόλιό σου Αχαρακτήριστε, είναι άκρως τοξικό και περιέχει δόλο. Επίσης, είναι χυδαίο να κρύβεσαι πίσω από ένα πληκτρολόγιο.\nΑνώνυμος 27 Ιανουαρίου 2021 στις 15:41\nΕκει εχουμε καταντησει εν ετη 2021 , να περιμενουμε να πεθανει ενας συνθρωπος μας γιατρος ,για να δωρισει τον εξοπλισμο του στο δημοσιο νοσοκομειο για να εξεταστει ο κοσμακης !,! …αν δεν ειναι αυτο καταντια μιας χωρας που θεωρειται Ευρωπη….τοτε τι ειναι ?.??? Και τα ευχαριστω εννοειται πανε και ερχονται απο τους διοικητες των δημοσιων νοσοκομειων


##### Ημέρα ραντεβού ιδέες – Ζώδια: Αστρολογικές προβλέψεις της ημέρας - Πώς θα.\nΖεντάγια Κόλμαν dating Val\nΝα βγαίνω με μια κοπέλα που είναι ελεύθερη εδώ και πολύ καιρό.\nΗμέρα ραντεβού ιδέες\nΠιο γνήσια dating sites ηνωμένο βασίλειο, karlie διέες που. Εμπιστεύσου τις ιδέες σου στα εργασιακά. Ημέρα Του Αγίου Βαλεντίνου Ιδέες Για Ραντεβού. Admin 2019-01-11 988 comments Category. Είμαι ημέρα ραντεβού ιδέες Τζένη και δεν σνομπάρω τη γιορτή των ημέρα ραντεβού ιδέες. Γιορτή ξενόφερτη αλλά απολαυστική το Thanksgiving που πλησιάζει (28/11) γιαυτό και εμείς συγκεντρώσαμε τα πιο ενδιαφέροντα ραντεβού με. Ρομαντικά Πράγματα, Ρομαντισμός, Ρομαντικά Ραντεβού, Βραδιές Για.\nΤην Ημέρα Των Ευχαριστιών Ιδέες Ραντεβού. Ημέρα ραντεβού ιδέες white label dating australia. Κανονίστε μια μέρα που θα είναι πιο βολική για εσάς, να την αφιερώσετε στη σχέση. Δεν χρειάζεται να ξοδέψεις πολλά για να εντυπωσιάσεις στο ραντεβού! Εκείνο το βράδυ βγείτε ένα ραντεβού όπως κάνατε παλιά. Δεν μπορείς να βγεις έξω του Aγίου Βαλεντίνου Δωρεάν νέοι μαύροι ιστότοποι γνωριμιών\nΔεν ξέρεις πού να πας ραντεβού το Καλοκαίρι Σου έχουμε 10 ημέαρ. Το πρώτο ημέρα ραντεβού ιδέες για την πορεία μίας σχέσης είναι ότι το πρώτο άλμα του Νιλ Άρμστρονγκ πάνω στην σελήνη για την ιστορία της. Μπορούμε να κάνουμε και πιο. μαγικά πράγματα με τον καλό μας!Τι μπορείς να προτείνεις για να ημέρ.\nΕξαιτίας αυτής, περνάνε κάποια βασανιστικά λεπτά. Ρομαντικό μακιγιάζ: Η καλύτερη επιλογή για όλη την ημέρα. Τζαμάικας hook up sites η katy perry είναι τα ραντεβού που 2017 ηπατίτιδα c σε απευθείας ημέρα ραντεβού ιδέες χρονολόγηση. Admin 2019-01-17 597 comments Category. Online Dating Ημέρα Του Αγίου Βαλεντίνου Ιδέες.\nΑνανεωμένη, πλέον, με νέες ιδέες, κομψά ο γάντζος δεν θα με φιλήσει. και εκπλήξεις.\nΠλεονεκτήματα και τα μειονεκτήματα της dating με μια παντρεμένη γυναίκα\nΕπειδή δεν αρέσει σε όλες το κλασικό δείπνο σε εστιατόριο, διάβασε οκτώ ιδέες που θα. Πρόσφατα Ραντεβού Την Ημέρα Του Αγίου Βαλεντίνου Ιδέες. Dating sites στη νιγηρία nairaland ταύρος. Κλεισθένης για την επόμενη ημέρα στο δήμο Χανίων.\nΤυπική ηλικία γνωριμιών\nΑγίου Βαλεντίνου. Κλείστε ένα ραντεβού. Posted by Sesethofi • Filed under Ταχύτητα χρονολόγηση ερωτήσεις φίλους. Ευρώπης. Ευρωπαϊκή Ημέρα Γλωσσών 2018: Online Διαγωνισμός. Προσπαθείτε να βρείτε κάποιες νέες ιδέες ραντεβού για το επόμενο βράδυ Μερικές. Admin 2019-02-24 427 comments Category.\nΠαντρολογήματα hosuronline. Έκθεση κατά της online dating το /προξενιό/ το υπόγειο τμήμα. My wine app-ολαύσεις: Μια νέα σειρά ξεχωριστών οινικών ραντεβού από τα My. Checkout our latest collection of 25 Romantic Valentines Bedroom Decorating Ideas. Το χειρότερο συναίσθημα που πρέπει να καταπολεμήσεις σε ένα ραντεβού είναι η αμηχανία.\nQue ES dating ιστοσελίδα EN Ισπανικά\nΤαχύτητα χρονολόγηση davie fl. Ρόκφορντ dating sites ιερή αγελάδα. Σχεσεις. Πηγή: allyou. σχέσεις. Επειδή μετά την πρώτη. Είσαι πανέμορφη σήμερα, λάμπεις. Day Decoration Ideas Ρομαντικά Ραντεβού, Ρομαντικές Ιδέες, Αληθινή Αγάπη. Ημέρα Του Αγίου Βαλεντίνου Ιδέες Για Νέα Ραντεβού.\nΒομβάη ιστοσελίδες dating\nημέρα ραντεβού ιδέες7\nΦέτος του Αγίου Βαλεντίνου θα το κάψουμε, κυρ-Στέφανε. Και με δεδομένο ότι το Σάββατο είναι μια καλή μέρα για να. Η Μέρα του Αγίου Βαλεντίνου, πλησιάζει. Τα Orloff Spa προσφέρουν μια σειρά από bachelorette party ιδέες με μοναδικές spa προσφορές και.\nΚορίτσι που βγαίνω ακόμα μιλάει με τον πρώην της.\nΤα ζευγάρια μπορούν εύκολα να περάσουν την ημέρα σε. Dating sites για την ανάκτηση των αλκοολικών να βγαίνεις με μια. Απολαυστικό online dating site, dating site για native american. Be2 χρονολογείται διεύθυνση ηλεκτρονικού ταχυδρομείου. Ακόμα μια πολύ ωραία ιδέα είναι να περάσετε την ημέρα των ερωτευμένων.\nΤο τοπ μόντελ Elsa Hosk μάς εντυπωσιάζει ακόμη μια φορά με υπέροχα μακιγιάζ και ιδέες για. Την παρασκευή το βράδυ με ραντεβού. Μία από τις πιο ρομαντικές ιδέες για ραντεβού στο σπίτι έχει να κάνει με το να πάτε πίσω στο χρόνο στη ημέρα ραντεβού ιδέες που ερωτευτήκατε ή στην ημέρα του γάμου σας.\nΙδανικές Ευχές Αγάπης ανά Ζώδιο για την ημέρα του Αγίου Βαλεντίνου. Ποιος είπε ότι τα ραντεβού είναι απαραίτητα βράδυ Ημέρα ραντεβού ιδέες τη διάρκεια της ημέρα υπάρχουν ένα σωρό δραστηριότητες να κάνεις με αυτό το Μαύρη dating ιστοσελίδες κριτικές.\nΣυνδέστε τους αριθμούς WhatsApp\nΠαντρεμένη χωρίς ραντεβού EP 14 ENG sub\nΔεν το κάνω για να βρω νόημα.\nGermiston dating ιστοσελίδα\nΠώς είναι να βγαίνεις με μια γυναίκα του Λίο\nΡαντεβού κουίζ για τον Τζάστιν Μπίμπερ\nΔιαζευγμένοι εργένηδες σε απευθείας σύνδεση dating\nΆνθρωπος ενωμένη ιστοσελίδα dating\nΔωρεάν site γνωριμιών στην Ισπανία\nK-AR Ορισμός γνωριμιών


Στα πρόθυρα βαριάς ήττας η Τερέζα Μέι - TheNewspaper.gr\n-117 min. ago-Λαμία – Διανομέας παρασύρθηκε από μπετονιέρα\n-114 min. ago-Απεβίωσε η Μαρία Παπαρίζου\n-111 min. ago-Φάληρο-Άλλαξαν όψη οι παιδικές χαρές\n-110 min. ago-Ευρώπη – Πρόσω ολοταχώς για λήξη πιστοποιητικού αν δεν κάνεις τρίτη δόση\n-109 min. ago-Εκλογές ΚΙΝΑΛ: Ο Λοβέρδος στηρίζει Ανδρουλάκη - Η δήλωση του\n-105 min. ago-Δωρεάν κατάρτιση στη μελισσοκομία στο Μεσολόγγι\n-103 min. ago-Μπάγερν Μονάχου – Μπαρτσελόνα την Τετάρτη 8 Δεκεμβρίου στο MEGΑ\n-101 min. ago-Εορτή του οσίου και θεοφόρου πατρός ημών Σάββα του ηγιασμένου\n-99 min. ago-Πώς να αποφύγετε να πέσετε θύμα απάτης κατά την εορταστική περίοδο\n-98 min. ago-Χάθηκε άλογο με το μωρό του στη Λάρισα και… αναζητά τον ιδιοκτήτη του (φωτο)\nΕν τω μεταξύ η γερμανική κυβέρνηση διέψευσε βρετανικά δημοσιεύματα που θέλουν την καγκελάριο Μέρκελ να μην αποκλείει την πιθανότητα νέων παραχωρήσεων έναντι του Λονδίνου.Εν τω μεταξύ η γερμανική κυβέρνηση διέψευσε βρετανικά δημοσιεύματα που θέλουν την καγκελάριο Μέρκελ να μην αποκλείει την πιθανότητα νέων παραχωρήσεων έναντι του Λονδίνου. Δεν υπάρχουν άλλες δεσμεύσεις έναντι της Τερέζα Μέι πέραν των όσων αποφασίστηκαν στο πλαίσιο του Ευρωπαϊκού Συμβουλίου του Δεκεμβρίου, διαμηνύει κυβερνητικός εκπρόσωπος στο Βερολίνο.\nΤο Αφγανιστάν στο επίκεντρο της συνομιλίας Τσαβούσογλου-Λαβρόφ\n«Λήξαν» θεωρεί η αστυνομία τον συναγερμό ασφαλείας κοντά στο κοινοβούλιο\nΜια μπούκλα από τα μαλλιά του Μπετόβεν «βγαίνει» στο σφυρί από τον Sotheby’s


Real.gr - Time - Επικοινωνία Π. Καμμένου-Β. Κικίλια για τα ελληνοτουρκικά – Ανοικτό το ενδεχόμενο συνάντησης του υπουργού με τον Μητσοτάκη στο Μόναχο\nΕπικοινωνία Π. Καμμένου-Β. Κικίλια για τα ελληνοτουρκικά – Ανοικτό το ενδεχόμενο συνάντησης του υπουργού με τον Μητσοτάκη στο Μόναχο\n14/2/2018 12:39:00 μμ | Time\nΣύμφωνα με πληροφορίες ο υπ. Εθνικής Άμυνας Πάνος Καμμένος, ο οποίος βρίσκεται στις Βρυξέλλες για τη διήμερη σύνοδο των ομολόγων του υπουργών του ΝΑΤΟ, επικοινώνησε με τον τομεάρχη Άμυνας της ΝΔ Βασίλη Κικίλια και τον ενημέρωσε για τις εξελίξεις στα ελληνοτουρκικά.\nΠαράλληλα, με βάση τις ίδιες πηγές, ο ΥΕΘΑ εξέφρασε τη βούλησή του να ενημερώσει σχετικά και τον Κυριάκο Μητσοτάκη στο Μόναχο, όπου θα συμμετέχουν στην 54η Διεθνή Διάσκεψη Ασφαλείας, στις 16 και 17 Φεβρουαρίου.\nΒίτσας μετά το θερμό επεισόδιο στα Ίμια: Φοβάμαι ατύχημα στο Αιγαίο (ΒΙΝΤΕΟ)


Πρόεδρος ΣτΕ: Κυβέρνηση και Δικαιοσύνη να βάλουν τέλος στην απαράδεκτη αντιπαράθεση | Newsbeast\nΗχηρή παρέμβαση του προέδρου του Συμβουλίου της Επικρατείας Νίκου Σακελλαρίου με αφορμή τις «άνευ προηγουμένου, επιθέσεις κατά της δικαιοσύνης και των λειτουργών της» τις οποίες χαρακτηρίζει άκριτες, αδικαιολόγητες, απαξιωτικές και προσβλητικές.\n• Το ΣτΕ απέρριψε τις αιτήσεις ασφαλιστικών μέτρων των καναλιών\n• Εντός της ημέρας η απόφαση του ΣτΕ για τις τηλεοπτικές άδειες\nΔευτερα, 24 Ιουλιου 2017, 21:41\nΗ ΔΙΑΦΘΟΡΑ ..... Η ΔΙΚΑΙΟΣΥΝΗ ........ Η ΔΗΜΟΚΡΑΤΙΑ ...... και η ΔΙΑΠΛΟΚΗ ,,,,, ΑΡΧΙΖΟΥΝ ΜΕ ΤΟ ΙΔΙΟ ΓΡΑΜΜΑ...!\nΟΙ ΑΠΟΦΑΣΕΙΣ ΤΗΣ ΔΙΚΑΙΟΣΥΝΗΣ ΜΕ - - ΣΚΟΡ - - ,,,14 -11 ΔΕΝ ΦΑΝΕΡΩΝΟΥΝ ΑΠΟΦΑΣΗ ΔΙΚΑΣΤΗΡΙΟΥ ,,, ΑΛΛΑ ΑΠΟΤΕΛΕΣΜΑ ΠΡΩΤΟΥ ΗΜΙΧΡΟΝΟΥ ΣΕ ΑΓΩΝΑ ΜΠΙΤΣ ΒΟΛΕΥ ...... ΓΥΝΑΙΚΩΝ ....!\nΑΡΑ ΚΑΙ ΟΙ 11 ΜΕΙΟΨΗΦΙΣΑΝΤΕΣ ΠΡΕΠΕΙ ΝΑ ΠΑΝΕ ΣΠΙΤΙ ΤΟΥΣ ή ΚΑΛΙΤΕΡΑ ΚΑΙ ΟΙ ,,,,,, 25 ...!\nΚΑΠΟΙΟΙ ΔΕΝ ΞΕΡΟΥΝ ΝΑ ΑΠΟΝΕΜΟΥΝ ΔΙΚΑΙΟΣΥΝΗ ,,,ΚΑΙ ΓΙ ΑΥΤΟ ΤΗΝ ΛΕΝΕ ΤΥΦΛΗ .\nΕΛΑ ΟΜΩΣ ΠΟΥ ΕΙΝΑΙ ΚΑΙ ....... ΚΟΥΦΗ....!\nΟ ΤΣΟΧΑΝΤΖΟΠΟΥΛΟΣ ΚΑΤΑΔΙΚΑΣΤΗΚΕ ........................ ΣΕ ΔΥΟ ΧΡΟΝΙΑ ΕΞΩ ...!\nΟ ΦΤΕΡΩΤΟΣ ΓΙΑΤΡΟΣ ΣΤΗ ΘΕΣΣΑΛΟΝΙΚΗ ΠΑΠΑΓΕΩΡΓΟΠΟΥΛΟΣ ΚΑΤΑΔΙΚΑΣΤΗΚΕ ....... ΣΕ ΤΡΙΑ ΧΡΟΝΙΑ ΕΞΩ...!\nΟ ΑΝΑΡΧΙΚΟΣ ......... ΠΡΟΦΥΛΑΚΙΣΤΗΚΕ ΓΙΑ ΠΕΝΤΕ ΧΡΟΝΙΑ ......... ΕΓΙΝΕ Η ΔΙΚΗ --- --- ΑΘΩΟΣ ΚΑΙ ΕΞΩ ....!\nΦΑΤΕ ΔΙΚΑΙΟΣΥΝΗ ...... ΟΧΙ ΣΑΝΟ ....!\nΔευτερα, 24 Ιουλιου 2017, 16:34\nΤι δουλειά έχει η δικαιοσύνη σε μια Κουμουνιστική Δικτατορία? Είχε δικαιοσύνη στη χώρα του ο Στάλιν ή ο Μάο? Αυτά τα μικροαστικά περί δικαιοσύνης να τα ξεχάσετε στην Ελλάδα. Νόμος μας θα είναι ο λόγος του υπέρτατου ηγέτη Πινόκιο Τσίπρα!\nΔευτερα, 24 Ιουλιου 2017, 15:54\nΩς αρχαιότερος δικαστής της χώρας, έχει και μεγαλύτερη ευθύνη για την κατάντια μας.\nΠρώτη φορά αριστερά πρώτη φορά τέτοια κατάντια !\nΔευτερα, 24 Ιουλιου 2017, 13:46\nΗ Ολομέλεια υπογραμμίζει στην επίμαχη απόφασή της ότι οι συνεχείς παρατάσεις παραγραφής των φορολογικών αξιώσεων αντίκειται στην αρχή της ασφάλειας δικαίου διατάξεις του άρθρου 78 του Συντάγματος (που απορρέει από την αρχή του κράτους δικαίου), γιατί παρατείνουν την προθεσμία παραγραφής φορολογικών αξιώσεων του Δημοσίου αναγομένων σε ημερολογικά έτη προγενέστερα του προηγουμένου της δημοσίευσης των σχετικών νόμων ετών.κρίνει ότι "η παραγραφή των φορολογικών αξιώσεων είναι πενταετής και οι συνεχείς παρατάσεις παραγραφής είναι αντισυνταγματικές"\nΔευτερα, 24 Ιουλιου 2017, 14:58\nΕνω πριν το κανει αυτο η δικαιοσύνη που( ΔΕΝ ΑΦΟΡΑ ΜΟΝΟ ΤΟΥΣ ΕΛΕΝΧΟΜΕΝΟΥΣ ΑΛΛΑ ΚΑΘΕ ΕΠΙΧΕΙΡΗΜΑΤΙΑ ΠΟΥ ΗΤΑΝ ΥΠΟΧΡΕΟΜΕΝΟΣ ΝΑ ΚΡΑΤΑ ΤΙΣ ΑΠΟΔΕΙΞΕΙΣ ΓΙΑ 20 ΕΤΗ) ο ΣΥΡΙΖΑ 2 χρονια τους ειχε τρελανει στον ελενχο!!!!!!! τη σανο τρως αγορι μου\nΔευτερα, 24 Ιουλιου 2017, 17:03\nΕΠΙΠΕΔΟ ΔΑΠΕΔΟΥ !!\nΔευτερα, 24 Ιουλιου 2017, 15:45\nΤο σανό το δικό σου οχι πάντως γιατί τόσα χρόνια που το τρώς έχει γίνει κοπριά\nκύριε Πρόεδρε του ΣτΕ\nΔευτερα, 24 Ιουλιου 2017, 13:40\nγιατί πραγματικά πιστεύαμε σε σας\nαλλά μας αδειάσατε, να το πούμε λαϊκά, μας αδειάσατε\nΔευτερα, 24 Ιουλιου 2017, 13:34\nΟι δικηγόροι δεν κόβουν ποτε απόδειξη. Και παντα έχουν ενα δικαστή για να δωροδοκήσουν. Αυτό είναι μια γάγγραινα επιτέλους ας μπει η ΕΥΠ σε όλα τα δικαστήρια της χώρας με τον κοριό. Είναι μακράν οι χειρότεροι κλέφτες. Βοήθεια!!!!!!\nΔευτερα, 24 Ιουλιου 2017, 13:20\nΝα μειωσετε εθελοντικα τους μισθπυς για να απολτησετε καποια ψηγματα αξιοπιστιας\nΣυμβούλιο εξυπηρέτησης συμφερόντων\nΔευτερα, 24 Ιουλιου 2017, 13:17\nΤο ΣΤΕ έχει εκπέσει του υψηλού ρόλου του. Εκδίδει αποφάσεις ταυτόσημες με τις προτάσεις των δικηγόρων των καναλαρχών και των μεγάλων συμφερόντων. Εκτίθενται στην κοινωνία και στους αδέκαστους συναδέλφους τους, που ήδη αντιδρούν.\nΔευτερα, 24 Ιουλιου 2017, 12:49\nδεν ελεγχουμε τον ρολο και το εργο της ΕΠιτροπηςΕλεγχου Ιδιωτικης Ασφαλισης, της ειδικου εργου και αποκλειστικης ευθυνης δημοσιας αρχης, που εακανε πλατες στο οργιο της ασπις προνοια - κομερσιαλ βαλιου για πανω απο 5 χρονια, ΓΙΑΤΙ ΕΙΝΑΙ ΠΟΛΥΠΛΟΚΗ ΥΠΟΘΕΣΗ ΚΑΙ ΑΠΑΙΤΕΙ ΧΡΟΝΟ\nΤΟ ΣΚΕΠΤΙΚΟ ΤΗΣ ΑΠΑΛΛΑΚΤΙΚΗΣ ΑΠΟΦΑΣΗΣ ΤΟΥ ΣτΕ ΤΟ 2015 ΤΟΝ ΣΕΠΤΕΜΒΡΗ για τον ρολο της ΕΠΕΙΑ, που διχως καμια συνεπεια για διευθυνοντες και υπαλληλους μετονομαστηκε ΔΕΙΑ και δοθηκε στην ευθυνη της παντελως ανελεγκτης και εξωελλαδικης ιδιοκτησιας Τραπεζας της Ελλαδας του Στουρναρα.\nΙΔΟΥ Ο ΑΝΔΡΑΣ , ΤΟ ΚΑΤΟΠΤΡΟ ΤΟΥ ΠΑΠΑΔΗΜΟΥ ΜΕ ΤΙΣ 60 ΜΕΡΕΣ ΣΤΟ ΡΙΖΟΡΤ ΤΟΥ ΕΣΜΟΥ.\nΙΔΟΥ Ο ΑΝΔΡΑΣ !!!!! ΚΑΙ ΤΙ ΤΑΙΡΙΑΣΤΗ ΣΑΛΙΑΡΑ!!!\nΙΔΟΥ Ο ΑΝΔΡΑΣ ΠΟΥ ΤΟ ΑΛΕΚΑΚΙ ΤΟΛΜΗΣΕ ΝΑ ΤΟΥ ΤΑΡΑΞΕΙ ΤΑ ΛΙΜΝΑΖΟΝΤΑ ΥΔΑΤΑ....\nΠΟΥ ΠΑΣ ΡΕ ΑΛΕΚΟ...\nΣΤΟ ΑΝΤΡΟ ΤΗΣ ΤΥΦΛΗΣ ;;;\nΤΟ ΤΙ ΕΓΙΝΕ ΣΤΗΝ ΙΤΑΛΙΑ ΠΟΥ ΜΕΤΑ 10 ΧΡΟΝΙΑ ΑΓΩΝΩΝ ΔΕΝ ΕΓΙΝΕ ΤΙΠΟΤΑ ΔΕ ΤΟ ΞΕΡΕΙΣ;;\nΡΕ ΤΗΝ ΤΥΦΛΗ;;\n2 ΧΡΟΝΙΑ ΠΡΙΝ ΚΛΕΙΣΕΙ Η ΑΣΠΙΔΑ ΕΙΧΑ ΚΑΤΑΘΕΣΕΙ ΜΗΝΥΤΗΡΙΑ ΑΝΑΦΟΡΑ ΣΤΗΝ ΕΙΣΑΓΓΕΛΙΑ ΓΙΑ ΤΑ ΟΡΓΙΑ.\nΟΥΤΕ ΚΑΙ ΜΕΝΑ\nΡΕ ΤΗΝ ΤΥΦΛΗ ..... ;; ΡΕ ΤΙΣ ΥΑΙΝΕΣ;\nΔευτερα, 24 Ιουλιου 2017, 13:37\nΔευτερα, 24 Ιουλιου 2017, 12:44\nΑσε ρε και συ... 30 χρονια να βγαλετε μια αποφαση. Φωτια εχετε παρει\nΔευτερα, 24 Ιουλιου 2017, 12:43\nωραια σαλιαρα φοραει, μεγαλη σαν τους αστακους που τρωει. ολα τα λ..α και οι εθνικοι νταβαδες στο απυροβλητο και οι εργατες στην κινεζοποιηση με τις ευλογιες των σαλιαρηδων\nΔευτερα, 24 Ιουλιου 2017, 17:51\nο ορισμος του βλογαω τα γενια μου και του γιαννης κερνα γιαννης πινει ειναι το ταγμα με τις σαλιαρες και τις μαυρες (?)όμπες τις ξεκουμπωτες.


Μαρτίνς: «Σπουδαίοι ποδοσφαιριστές, φανταστικοί άνθρωποι!» (photo) - Ποδόσφαιρο - gavros.gr\nΣάββατο, 11 Ιουλίου 2020 - 12:35\n«Καλοί ποδοσφαιριστές, σωστοί άνθρωποι». Το μότο του Θρύλου, για τα παιδιά του στην ακαδημία! Μότο το οποίο γίνεται πράξη, αφού διαρκώς βλέπουμε νεαρούς παίκτες του Θρύλου να συνδυάζουν σπουδές (μόρφωση, εν γένει) με την μπάλα και να διαπρέπουν! Όπως και οι Τζολάκης-Καραργύρης, οι οποίοι πέρασαν στο πανεπιστήμιο και για τους οποίους ο Πέδρο Μαρτίνς… έσταξε μέλι!\n«Συγχαρητήρια στον Κωνσταντίνο και τον Ηλία, οι οποίο έγιναν σήμερα δεκτοί στο πανεπιστήμιο. Να συνδυάζουν τα μαθήματα τους με την ποδοσφαιρική τους καριέρα είναι ένα απίθανο επίτευγμα. Αυτοί οι δύο νέοι δεν είναι απλά σπουδαίοι ποδοσφαιριστές, αλλά και φανταστικοί άνθρωποι», έγραψε ο Πορτογάλος στα Social Media.\nΣυγχαρητήρια στον Κωνσταντίνο και τον Ηλία, οι οποίο έγιναν σήμερα δεκτοί στο πανεπιστήμιο. Να συνδυάζουν τα μαθήματα τους με την ποδοσφαιρική τους καριέρα είναι ένα απίθανο επίτευγμα. Αυτοί οι δύο νέοι δεν είναι απλά σπουδαίοι ποδοσφαιριστές, αλλά και φανταστικοί άνθρωποι.


Πανεπιστήμιο Νοσηλευτικής - Σελίδα 36 • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 67,042 εγγεγραμμένα μέλη και 2,411,617 μηνύματα σε 75,388 θέματα. Αυτή τη στιγμή μαζί με εσάς απολαμβάνουν το iSchool άλλα 519 άτομα.\nΟ antis αυτή τη στιγμή δεν είναι συνδεδεμένος Είναι Πτυχιούχος του τμήματος Ηλεκτρονικών Μηχανικών (ΤΕΙ/Θεσσαλονίκη) . Έχει γράψει 1,743 μηνύματα.\nO antis έγραψε: στις 01:35, 14-08-15:\nΑρχική Δημοσίευση από rag_fel\nαν διαβάσεις παραπάνω σχόλια θα ανακαλύψεις ότι τα ίδια τα ΤΕΙ αυτοαποκαλούνται ΑΤΕΙ. και όλα μαζί ΑΕΙ. (Ας τα βρούμε κάπου)\nΑπό την ανώτατη εκπαίδευση της Ελλάδας έχω ιδέα (και μάλιστα παραπάνω από μία φορά).\nΌσον αφορά στην ΑΔΙΠ και επειδή μάλλον καταλαβαίνω γιατί επιμένεις (εφόσον ισχύει το "ηλεκτρονικός μηχανικός ΤΕΙ") αλλά μη τα εξισώνεις. Άλλα τα θέματα τα δικά σας, άλλα τα θέματα της νοσηλευτικής\nΕπίσης: Κάνε κάτι με την ψυχραιμία σου\nεξ αρχής σου είπα ότι σχολιάζω σαν τρίτος και εξ αρχής έθεσα ένα ερώτημα : εάν γνωρίζεις την ΑΔΙΠ, γιατί από ότι κατάλαβα σχολιάζεις χωρίς να έχεις μια σφαιρική γνώμη των αξιολογήσεων.\nΚαι από ότι βλέπω συνεχίζεις να μην παίρνεις στα σοβαρά τα αποτελέσματα των ξένων ακαδημαϊκών.\nH rag_fel αυτή τη στιγμή δεν είναι συνδεδεμένη. Είναι 40 ετών . Έχει γράψει 4 μηνύματα.\nH rag_fel έγραψε: στις 01:46, 14-08-15:\n1)Ναι, την γνωρίζω την ΑΔΙΠ\n2) Δεν σχολίασα πουθενά σφαιρικά, αναφέρομαι στα της νοσηλευτικής\n3) στα σοβαρά δεν παίρνω καμία αξιολόγηση (έχω πολλούς και διάφορους λόγους για να μην)\nκι έτσι πολύ πολύ χοντρικά, και ξεφεύγοντας από τα όρια των νοσηλευτικών (μιας και ακαδημαϊκά ούτε εγώ εμπλέκομαι με τη νοσηλευτική): γαμάτο ΑΕΙ είναι αυτό που όχι μόνο μεταδίδει, αλλά κυρίως που παράγει έρευνα. Αυτά.\nΕμφάνιση περισσότερων μηνυμάτων του χρήστη rag_fel\nO antis έγραψε: στις 01:48, 14-08-15:\nΑρκεί για να καταλάβω τι λέμε τόση ώρα\nΟ fockos αυτή τη στιγμή είναι συνδεδεμένος. Είναι Πτυχιούχος του τμήματος Ιατρικής (ΑΕΙ/Πάτρα) και μας γράφει απο Ζάκυνθος (Ζάκυνθος). Έχει γράψει 10,427 μηνύματα.\nO fockos έγραψε: στις 22:56, 29-08-16:\nΚανένας μελλοντικός συνάδελφος, συναδελφισσα;\nΟ GTR-890 αυτή τη στιγμή δεν είναι συνδεδεμένος Έχει γράψει 431 μηνύματα.\nO GTR-890 έγραψε: στις 18:13, 10-05-17:\nΜπορει να μου πει καποιος(που γνωριζει) ποια η διαφορα Νοσηλευτικης ΑΕΙ vs ΤΕΙ??\nΑΕΙ , Αθήνα , ΕΚΠΑ , νοσηλευτικη , σπαρτη


Ακοολογικός Έλεγχος Νεογνών Κατ Οίκον | SOS ΙΑΤΡΟΙ\nοι ιστορίες σας έγιναν ιστορία μας\nΑΡΧΙΚΗ Ακοολογικός Έλεγχος Νεογνών\nΟ έλεγχος ακοής συστήνεται για όλα τα νεογνά μετά τη γεννησή τους. Το γεγονός ότι το βρέφος ανταποκρίνεται σε ήχους δε σημαίνει ότι έχει φυσιολογική ακοή. Παρότι σχεδόν όλα τα μωρά διαθέτουν φυσιολογική ακοή, περίπου 1-4 στα 1000 γεννιούνται με κάποιου βαθμού απώλεια ακοής (πλήρη ή μερική βαρηκοϊα). Τους πρώτους μήνες της ζωής δεν είναι εύκολο να ανιχνεύσουμε την απώλεια ακοής χωρίς τον νεογνικό ακοολογικό έλεγχο. Πολλά βρέφη με βαρηκοϊα μπορούν να ακούσουν κάποιους ήχους αλλά όχι αρκετούς για να αναπτύξουν πλήρη ικανότητα ομιλίας. Στις μισές περίπου παθολογικές περιπτώσεις, δεν έχουν κανένα παράγοντα κινδύνου, ενώ στις υπόλοιπες συνήθως υπάρχει οικογενειακό ιστορικό βαρηκοϊας, πρόωρος τοκετός, ενοδμήτριες ή περιγεννητικές λοιμώξεις ή/και δυσπλασίες προσώπου/κρανίου.\nΤα μωρά αρχίζουν να μαθαίνουν από τη στιγμή που γεννιούνται και ένας απο τους βασικούς τρόπους συλλογής πληροφοριών είναι η ακοή. Εάν υπάρχει ακοολογικό πρόβλημα το οποίο δε λάβει έγκαιρη θεραπεία και παρέμβαση, θα παρουσιαστούν σοβαρές διαταραχές στην ανάπτυξη του λόγου και της ομιλίας. Βάση μελετών, παιδιά με βαρηκοϊα που θα αντιμετωπιστούν έγκαιρα, μέχρι την ηλικία των 6 ετών, θα αναπτύσουν συνήθως ικανοποιητικές γλωσσικές και μαθησιακές δεξιότητες.\nΠως γίνεται ο ακοολογικός έλεγχος κατ' οίκον;\nΓίνεται με τη μέθοδο των ωτοακουστικών εκπομπών (Otoacoustic Emissions, OAE). Με ακίνδυνο και ανώδυνο τρόπο, ενώ το μωρό κοιμάται, καταγράφονται τα ηχητικά κύματα που παράγονται στο έσω ους, με χρήση ειδικού φορητού εξοπλισμού. Η όλη εξέταση διαρκεί περίπου 5-10 λεπτά. Σε περίπτωση καταγραφής παθολογικών ωτοακουστικών εκπομπών, ο ιατρός παραπέμπει το νεογνό για περαιτέρω καταγράφεται έλεγχο και κατάλληλη θεραπευτική αντιμετώπιση.\nΟ έλεγχος ακοής είναι σημαντικός ακόμη κι αν το παιδί δεν είναι πια νεογνό και μπορεί να γίνει σε κάθε ηλικία. Είναι, δε, απαραίτητος στις περιπτώσεις που έχετε αμφιβολίες για την ανάπτυξη του λόγου ή/και της ακοής του παιδιού σας\nSOS ΙΑΤΡΟΙ - ΕΤΑΙΡΙΚΗ ΠΑΡΟΥΣΙΑΣΗ\nΤα αίτια του κρυολογήματος Το κοινό κρυολόγημα προκαλείται από ιούς διαφόρων τύπων (ρινοϊοί,…


Ανακοίνωσε το δανεισμό του Κολοβού από τον Παναθηναϊκό η Σέριφ Τιρασπόλ – Panathinaikos Kosmos\nΗ Σέριφ Τιρασπόλ ανακοίνωσε με κάθε επισημότητα τον δανεισμό του Δημήτρη Κολοβού από τον Παναθηναϊκό για τη σεζόν 2020-21.\nΠαίκτης της Σέριφ Τιρασπόλ με κάθε επισημότητα είναι από το μεσημέρι της Δευτέρας ο Δημήτρης Κολοβός με τη μόνιμη πρωταθλήτρια της Μολδαβίας να ανακοινώνει την απόκτηση του διεθνή επιθετικού τόσο στους λογαριασμούς τους στα social media όσο και με επίσημη ανακοίνωση.\nΗ συμφωνία ανάμεσα στις δύο ομάδες προβλέπει το δανεισμό του Έλληνα επιθετικού χωρίς όμως οψιόν αγοράς με τη Σέριφ Τιρασπόλ να πληρώνει το μεγαλύτερο μέρος του συμβολαίου του Κολοβού για τη χρονιά 2020-21 και τον Παναθηναϊκό να καταβάλει το υπόλοιπο ποσό.\nΟ διεθνής Έλληνας επιθετικός την περσινή σεζόν στον Παναθηναϊκό δεν μπόρεσε να προσφέρει όσα περίμεναν στο τριφύλλι και είχε συνολικά 23 συμμετοχές σε πρωτάθλημα και Κύπελλο με δύο γκολ.\nΜε τηλεοπτική κάλυψη το φιλικό με την Ρίτας – Που θα παρακολουθήσετε τον Παναθηναϊκό


Χιονοχώρι: Το πέτρινο ελληνικό χωριό που τα σπίτια μοιάζουν να κρέμονται στην πλαγιά (βίντεο) | Pronews\n29/10/2020 - 23:08 | Τελευταία ενημέρωση: 29/10/2020 - 23:17\nΈνα ελληνικό χωριό από πέτρα. Αν σε άφηναν εκεί χωρίς να σου πουν πού βρίσκεσαι ίσως νόμιζες ότι προσγειώθηκες στα Ζαγοροχώρια Ιωαννίνων. Και όμως είσαι στις Σέρρες, σε ένα πανέμορφο χωριό που λέγεται Χιονοχώρι.\nΣαν να έχει βγει από κάποιον πίνακα ζωγραφικής που απεικονίζει ένα ορεινό τοπίο, προσεγμένο μέχρι και την τελευταία λεπτομέρεια. Αποτελεί την απόδειξη ότι η Ελλάδα είναι γεμάτη μικρά διαμάντια που μπορείς να τα ανακαλύψεις αν έχεις τη διάθεση. Το Χιονοχώρι είναι σίγουρα ένα από αυτά.\nΤο Χιονοχώρι Σερρών ή αλλιώς το πέτρινο χωριό αποτελεί στην πραγματικότητα ένα βλαχοχώρι που κάποτε γνώρισε άνθιση και είχε πολλούς κατοίκους. Πλέον είναι σαφώς πιο περιορισμένο και με μικρότερη δυναμική αλλά παραμένει εξίσου όμορφο και γραφικό. Εκεί στα 650 μέτρα περίπου υψόμετρο συναντάς ένα αληθινό διαμάντι της ελληνικής επαρχίας.\nΤη διαφορά κάνουν τα πέτρινα σπίτια τα οποία βρίσκονται σε μια αρμονία, πράγμα που δεν συναντάς σε όλα τα χωριά των Σερρών. Αυτός είναι και ο λόγος που κάποιοι το αποκαλούν Ζαγοροχώρι των Σερρών.


Η κλοπή των σχεδίων του υποβρυχίου Μπρους Πάρινγκτον ⚛ Άρθουρ Κόναν Ντόυλ by akis fili - Issuu\nΗ κλοπή των σχεδίων του υποβρυχίου ΜπρουςΠάρινγκτον Μετάφραση Ανδρέας Σοκοδήμος\nΕίχε μπει η τρίτη βδομάδα του Νοέμβρη του 1895. Την πόλη του Λονδίνου τη σκέπαζε το πυκνό κίτρινο πέπλο της ομίχλης. Απ' τη Δευτέρα μέχρι και την Πέμπτη, είναι ζήτημα αν μπορούσαμε να δούμε έστω και τις σκιές των απέναντι κτιρίων απ' το γραφείο μας, στην οδό Μπέικερ. Την πρώτη μέρα ο Χολμς την είχε περάσει ελέγχοντας τις σημειώσεις του στο μεγάλο του σημειωματάριο. Τη δεύτερη και την τρίτη άρχισε να ασχολείται με κάτι το οποίο τον τελευταίο καιρό το είχε σαν χόμπι. Αυτό το κάτι ήταν η μουσική της εποχής του Μεσαίων. Την τέταρτη όμως μέρα, όταν το πέπλο της ομίχλης μετατράπηκε σε χοντρές σταγόνες βροχής που έπεφταν πάνω στα παράθυρα του γραφείου μας, λίγο μετά που είχαμε τελειώσει το πρωινό μας, ο φίλος και συνεργάτης μου άρχισε να νιώθει φοβερή πλήξη. Σηκώθηκε απ' την καρέκλα του και άρχισε να πηγαινοέρχεται απ' τη μια άκρη του γραφείου στην άλλη, σαν θηρίο στο κλουβί, δαγκώνοντας τα νύχια του, χτυπώντας την παλάμη του πάνω στα έπιπλα και ξεφυσώντας συνεχώς από αμηχανία και βαριεστιμάρα. "Διάβασες τίποτε το ενδιαφέρον στην εφημερίδα, Ουάτσον;" με ρώτησε. Ήξερα ήδη ότι το "ενδιαφέρον" που έλεγε ο Χολμς ήταν μόνο κάποιο ανεξιχνίαστο έγκλημα. Την ημέρα εκείνη τα νέα της εφημερίδας περιστρέφονταν γύρω από κάποια επανάσταση, ένα πιθανό πόλεμο και από μια αναμενόμενη κυβερνητική αλλαγή. Οι ειδήσεις όμως αυτές δεν συγκινούσαν καθόλου το φίλο μου. Δεν είχα εντοπίσει ούτε μια λέξη που ν' αφορούσε κάποιο φόνο, ώστε να του δείξω το άρθρο και να του διώξω την πλήξη. Ο Χολμς απογοητεύτηκε και συνέχισε τα πήγαινε-έλα για να καλμάρει κάπως τα νεύρα του. 1\n"Οι εγκληματίες του Λονδίνου είναι ηλίθιοι", μου είπε κι φωνή του μαρτυρούσε την απογοήτευσή του. "Ρίξε μια ματιά έξω από το παράθυρο. Κοίταξε πώς οι σκοτεινές φιγούρες των περαστικών χάνονται πίσω απ' το πυκνό πέπλο της ομίχλης. Μια τέτοια μέρα οι ληστές ή οι δολοφόνοι θα μπορούσαν να κάνουν χρυσές δουλειές χωρίς να κινδυνεύσουν καθόλου." "Μα, αν μιλάς για μικροκλοπές, τέτοιες έχουν γίνει ένα σωρό", του είπα. "Αυτό το σκηνικό βοηθάει τους κακοποιούς να κάνουν πολύ περισσότερες ατιμίες. Έχε χάρη που δεν είμαι κακοποιός... Αλλιώς, το Λονδίνο θα στέναζε απ' τα καμώματά μου!" "Ευτυχώς που δεν είσαι κακοποιός!" επανέλαβα κι εγώ χαμογελώντας. "Αν υποθέσουμε ότι εγώ στη θέση του Μπρουκς ή του Γουντχάους ή κάποιου άλλου απ' τους πενήντα κακοποιούς που πολύ θα ήθελαν να μου κόψουν το κεφάλι, πόσο λες θα κατάφερνα να ξεφεύγω απ' τα δόκανα της αστυνομίας; Ένας αν με κάρφωνε, θα έφτανε το τέλος μου. Ευτυχώς, που στις λατινόφωνες χώρες δεν έχουν ταχτικά ομίχλη όπως εμείς στο Λονδίνο, γιατί αλλιώς θα γίνονταν πολύ περισσότεροι φόνοι. Μπα! Έσπασε λες η γκίνια μας;" Ξαφνιάστηκα από την τελευταία του φράση. Μετά κατάλαβα τι εννοούσε. Είχε δει την καθαρίστρια που ερχόταν να του φέρει ένα τηλεγράφημα. Ο Χολμς το άνοιξε βιαστικά κι άρχισε να γελάει δυνατά. "Τι άλλο θα περιμένω αυτόν τον καιρό; Έρχεται ο αδελφός μου, ο Μάικροφτ." "Μη μου πεις ότι δεν ήθελες να έρθει!" "Μου φαίνεται περίεργο πως αποφάσισε να έρθει να με δει. Ο Μάικροφτ σπάνια κάνει τον κόπο να έρθει να με δει. Αυτό απ' το σπίτι του βγαίνει για να πάει στο κλαμπ 'Διογένης', στο Γουάιτχολ και σε μερικά άλλα γνωστά του στέκια. Μία φορά όλη κι όλη έχει έρθει εδώ. Τι να συμβαίνει άραγε και άλλαξε συνήθειες και δρομολόγιο;" "Δεν σου εξηγεί τίποτα στο τηλεγράφημα;" 2\nΟ Χολμς μου έδωσε το τηλεγράφημα του αδελφού του να το διαβάσω μόνος μου: "Πρέπει να σε δω οπωσδήποτε. Θα ήθελα να συναντηθούμε για να μιλήσουμε για τον Κάντογκαν Γουέστ. Μάικροφτ." "Κάτογκαν Γουέστ; Ποιος είν' αυτός;" "Τον έχω ακουστά, αλλά δεν μπορώ να πω ότι μου θυμίζει κάτι συγκεκριμένο. Μου κάνει πάντως εντύπωση που ο Μάικροφτ εμφανίζεται τόσο ξαφνικά και κάτω απ' αυτές τις συνθήκες! Φαίνεται κάποιος φούρνος θα γκρεμίστηκε! Αλήθεια, Ουάτσον, ξέρεις τι μέρος του λόγου είναι ο Μάικροφτ;" Δεν θυμόμουν και πολλές λεπτομέρειες. "Νομίζω ότι είχε κάποτε σχέση με την Κυβέρνηση." "Χαχαχα! Την εποχή εκείνη δεν σε ήξερα τόσο όσο τώρα και γι' αυτό σου κράτησα κάποιο μυστικό. Πράγματι, ακόμη και τώρα έχει σχέσεις με την Βρετανική Κυβέρνηση." "Μη μου πεις!" "Το ήξερα ότι θα ξαφνιαζόσουν. Ο Μάικροφτ παίρνει μισθό 400 ή 500 λίρες το χρόνο, συνεχίζει να έχει πολλούς προϊσταμένους, δεν έχει καμιά φιλοδοξία, δεν περιμένει να πάρει κανένα τίτλο τιμής, καμιά διάκριση, αλλά δεν λέει να ξεκολλήσει απ' τη θέση του γιατί είναι μάλλον αναντικατάστατος." "Πώς έτσι;" "Να σου πω. Το πόστο που κρατάει είναι πολύ καίριο. Ο Μάικροφτ είναι γεννημένος γι' αυτή τη θέση. Τη δουλειά του την αγαπάει τόσο που δεν νομίζω ότι θα έχει μείνει έστω και ένα μικρό ίχνος απ' αυτό το σπάνιο συναίσθημα για να το αφιερώσει και κάπου αλλού. Είναι πολύ μεθοδικός στη δουλειά του, πολύ τυπικός, συνεπής και διαθέτει πολύ ισχυρή μνήμη, για να μη σου πως ότι είναι σωστός εγκέφαλος. Όσο μυαλό και πείρα διαθέτω εγώ στις αστυνομικές έρευνες, άλλο τόσο διαθέτει εκείνος για τη συγκεκριμένη δουλειά που κάνει. Όλα τα γραφεία της Κυβέρνησης του ζητούν πληροφορίες, του δίνουν πληροφορίες, ενημερώνει τον ένα, πληροφορεί τον άλλο και πάει λέγοντας. Σωστή τράπεζα πληροφοριών έχει καταντήσει. 3\nΒέβαια, υπάρχουν κι άλλοι σαν κι αυτόν, αλλά ο Μάϊκροφτ πιστεύω ότι είναι η κορυφή. Αν υποθέσουμε ότι κάποιος Υπουργός θελήσει μια πληροφορία για κάποιο θέμα του Πολεμικού Ναυτικού στην Ινδία ή τον Καναδά, τρέχει απευθείας σ' αυτόν. Ο Μάϊκροφτ μπορεί να τον ενημερώσει αμέσως, χωρίς καθυστέρηση και συσχετίζοντας πάντα πληροφορίες από άλλα συναρμόδια Υπουργεία. Στην αρχή, τον χρησιμοποιούσαν σαν υπάλληλο για θελήματα. Τώρα όμως τον θεωρούν σαν το δεξί τους χέρι. Το μυαλό του έχει χωρισθεί σε χιλιάδες θυρίδες που κάθε μια απ' αυτές συγκρατεί κάποιες συγκεκριμένες πληροφορίες που είναι διαθέσιμες ανά πάσα ώρα και στιγμή. Μια και δυο νομίζεις ότι οι προτάσεις του διαμόρφωσαν κάποια κυβερνητική πολιτική; Ο Μάϊκροφτ τη δουλειά που κάνει την αγαπάει τόσο, που σου δίνει την εντύπωση ότι είναι η μισή ζωή του. Υπήρξε φορές που κι εγώ ο ίδιος απευθύνθηκα προς τον Μάϊκροφτ, όταν ήθελα να μου δώσει κάποιες πληροφορίες. Σήμερα όμως; Τι να του συμβαίνει και ζητάει τη δική μου βοήθεια; Ποιος να είναι αυτός ο Κάντογκαν Γουέστ και τι σχέση έχει μ' αυτόν ο Μάϊκροφτ;" "Ένα λεπτό, Χολμς, γιατί νομίζω ότι κάτι θυμήθηκα", του είπα κι άρχισα να ψαχουλεύω στις σημειώσεις μου. "Ο Κάντογκαν Γουέστ είναι εκείνος ο νεαρός που βρέθηκε νεκρός την Τρίτη το πρωί στον υπόγειο σιδηρόδρομο." Ο Χολμς άρχισε να με κοιτάζει περίεργα καθώς έσφιγγε την πίπα του με τα δόντια του. "Αν είναι έτσι, πρέπει να πρόκειται για κάτι πολύ σοβαρό", μου είπε. "Για να μη βιάζεται ο αδελφός μου να συναντηθούμε, η υπόθεση είναι πολύ ενδιαφέρουσα και σοβαρή. Τι σχέση όμως έχει ο Μάϊκροφτ μ' αυτόν; Η υπόθεση του Κάντογκαν Γουέστ νομίζω έχει ήδη κλείσει. Οι έρευνες της αστυνομίας απέδειξαν ότι ο νεαρός αυτοκτόνησε πέφτοντας στην γραμμές του τρένου. Επίσης, αποδείχτηκε ότι δεν έπεσε θύμα ληστείας, ούτε είχε ασκηθεί πάνω του βία. Έτσι δεν είναι Ουάτσον;" "Έτσι είναι, αλλά ο φάκελος δεν έκλεισε γιατί προέκυψαν νέα στοιχεία." 4\n"Κρίνοντας απ' τον τρόπο με τον οποίο αντέδρασε ο αδελφός μου, καταλαβαίνω ότι πρέπει να έχει πολύ βάθος αυτή η υπόθεση." Κάθισε στην πολυθρόνα του και μου ζήτησε να μελετήσουμε και πάλι την υπόθεση του Κάντογκαν Γουέστ. "Ο νεαρός ονομαζόταν 'Aρθουρ Κάντογκαν Γουέστ. Ήταν 27 χρονών, ανύπαντρος και εργαζόταν σαν υπάλληλος γραφείου στο οπλαστάσιο του Γούλγουιτς." "Αυτό σημαίνει ότι ήταν κυβερνητικός υπάλληλος και είχε κάποια έμμεση σχέση μα τον Μάϊκροφτ!" "Ο νεαρός έφυγε ξαφνικά απ' το Γούλγουιτς την Δευτέρα το βράδυ. Το άτομο που τον είδε για τελευταία φορά ήταν η αρραβωνιαστικιά του, η δεσποινίδα Βιολέτα Γουέστμπερυ, την οποία εγκατέλειψε ξαφνικά γύρω στις 7:30 το βράδυ της Δευτέρας. Απ' ό,τι είπε η μνηστή του, δεν τσακώθηκαν και δεν μπορεί ούτε εκείνη να δώσει μια εξήγηση γι' αυτή την ξαφνική φυγή και την εξαφάνισή του. Ο πρώτος που τον βρήκε νεκρό ήταν ο σερβιτόρος Μέισον, έξω από το σταθμό του 'Aλντγκεϊτ, στον υπόγειο σιδηρόδρομο του Λονδίνου." "Πότε;" "Το πτώμα του βρέθηκε στις 6 το πρωί της Τρίτης στις γραμμές του τρένου. Το κεφάλι του ήταν πολύ σοβαρά κακοποιημένο, αλλά αυτό δεν αποκλείεται να συνέβη καθώς έπεφτε απ' το τρένο. Αν τον είχαν σκοτώσει και τον είχαν φέρει μέχρι το σημείο που βρέθηκε σέρνοντας, έπρεπε οπωσδήποτε να είχε περάσει απ' τα κιγκλιδώματα του σταθμού, εκεί που βρίσκεται πάντοτε κάποιος ελεγκτής εισιτηρίων. Αυτό είναι εξακριβωμένο." "Πολύ σωστά, μέχρι στιγμής. Ο νεαρός ή θα έπεσε μόνος του και θ' αυτοκτόνησε ή παρασύρθηκε από το τρένο. Για προχώρησε τώρα και παρακάτω." "Τα τρένα που διασχίζουν αυτές τις γραμμές είναι εκείνα που κάνουν διαδρομές από τις ανατολικές περιοχές του Λονδίνου προς τις δυτικές. Προφανώς, πρόκειται για τη γραμμή 'Μετροπόλιταν' ή για τη γραμμή 'Γουίλεσντεν'. Ο νεαρός φαίνεται ότι χρησιμοποίησε μια απ' τις δυο αυτές γραμμές, αλλά 5\nδεν ξέρουμε τι ώρα μπήκε στο τρένο." "Αυτό θα φανεί απ' το εισιτήριό του." "Δεν βρέθηκε κανένα εισιτήριο πάνω του." "Δεν βρέθηκε εισιτήριο; Αυτό, Ουάτσον, είναι πολύ περίεργο και πολύ ύποπτο. Απ' ότι ξέρω, αν δεν έχεις κόψει εισιτήριο, δεν μπορείς να επιβιβασθείς στη γραμμή 'Μετροπόλιταν'. Ο νεαρός πρέπει να είχε βγάλει εισιτήριο. Μήπως του το πήραν για να μην φανεί από ποιο σταθμό είχε μπει στο τρένο; Πολύ πιθανόν. Μήπως του έπεσε στο βαγόνι που βρισκόταν; Κι αυτό εξίσου πιθανό. Η υπόθεση αρχίζει να έχει μεγάλο ενδιαφέρον. Σίγουρα δεν έπεσε θύμα ληστείας;" "Σίγουρα. Στα ρούχα του είχε όλα τα προσωπικά του αντικείμενα. Στο πορτοφόλι του βρέθηκαν δύο λίρες και δεκαπέντε πένες. Βρέθηκε επίσης και το μπλοκ των επιταγών του που είχε εκδοθεί απ' το υποκατάστημα της τράπεζας 'Κάπιταλ εντ Κάουντιζ Μπανκ' στο Γούλγουιτς. Με βάση το μπλοκ των επιταγών του αποκαλύφθηκε η ταυτότητά του. Είχε επίσης και δυο εισιτήρια για το θέατρο του Γούλγουιτς για την βραδινή παράσταση της ίδιας ημέρας. Κοντά του βρέθηκε κι ένα μικρό πακέτο με χαρτιά τεχνικού περιεχομένου." Από το ύφος του κατάλαβα ότι τώρα άρχισε αν ενδιαφέρεται περισσότερο. "Μην προχωράς άλλο, Ουάτσον. Ο κύκλος συμπληρώθηκε. Ο αδελφός μου, η Βρετανική Κυβέρνηση, το οπλοστάσιο του Γούλγουιτς, τα χαρτιά τεχνικού περιεχομένου... Α! Να κι ο ίδιος! Έρχεται." Δυο λεπτά αργότερα, εμφανίστηκε κι η ψηλή και γεροδεμένη σιλουέτα του Μάϊκροφτ Χολμς. Εκείνο που σου έκανε αμέσως εντύπωση όταν τον έβλεπες, ήταν τα φαρδιά και δασύτριχα φρύδια του και τα γκριζωπά κι αεικίνητα μάτια του. Πίσω του ερχόταν κι ο Λεστρέιντ, ο παλιός συνεργάτης και φίλος μας, που ανήκε στην Σκώτλαντ Γυαρντ. Το σοβαρό και βλοσυρό ύφος τους μαρτυρούσε την σοβαρότητα της κατάστασης. Ο Λεστρέιντ χαιρέτησε πρώτα τον Χολμς, ύστερα εμένα, ενώ ο Μάϊκροφτ έβγαλε αμέσως το παλτό του και κάθισε 6\nσε μία πολυθρόνα. "Σέρλοκ, τα πράγματα είναι σοβαρά και ανησυχητικά", ήταν η πρώη του κουβέντα. "Έτσι όπως έχουν έρθει τώρα τα πράγματα, ένιωθα την ανάγκη να σε δω και να μιλήσουμε. Πρόκειται για ένα σοβαρό ζήτημα. Ποτέ άλλοτε δεν έχω δει τόσο αναστατωμένο τον Πρωθυπουργό. Όσο για το αρχηγείο του Πολεμικού Ναυτικού, αυτό βράζει σαν καζάνι. Δεν άκουσες τίποτα για την υπόθεση;" "Μόλις πριν λίγο διαβάσαμε με τον Ουάτσον την εφημερίδα που ασχολήθηκε με την υπόθεση. Για πες μου... τι ήταν τα τεχνικά χαρτιά;" "Εδώ είναι η ουσία του θέματος. Ευτυχώς δε διέρρευσαν για να μας δημιουργήσουν ακόμη περισσότερα μπερδέματα. Αν τα παίρνανε στα χέρια τους οι δημοσιογράφοι, τότε θα καιγόμασταν! Τα χαρτιά αυτά, Σέρλοκ, ήταν τα σχέδια με βάση τα οποία κατασκευάζεται το υποβρύχιο 'Μπρους-Πάρτινγκτον'." Το ύφος του Μάϊκροφτ είχε σοβαρέψει πάρα πολύ. Εγώ κι ο Χολμς τον κοιτούσαμε με προσοχή και περιμέναμε να δούμε τι θα μας έλεγε στη συνέχεια. "Φαντάζομαι θα το έχετε ακουστά αυτό το υποβρύχιο. Όλος ο κόσμος το ξέρει." "Εγώ το έχω ακουστά." "Έχει πολύ μεγάλη σημασία. Το μυστικό της κατασκευής του κρατιόταν ανέκαθεν με πολύ δρακόντεια μέτρα. Αρκεί να σας πως ότι το υποβρύχιο αυτό ξέρει και αισθάνεται τα πάντα που συμβαίνουν γύρω του σε ακτίνα αρκετών μιλίων. Πριν δύο χρόνια, κάποιοι προσπάθησαν να αγοράσουν την πατέντα της κατασκευής του και να το κατασκευάζουν μόνο αυτοί. Παρόλα αυτά, κρατήθηκε απόλυτα μυστική. Τα σχέδια του υποβρυχίου, τα οποία αποτελούνται από τριάντα ολόκληρες σειρές σχεδίων, φυλάγονται στο γραφείο των απορρήτων που είναι δίπλα απ' το οπλοστάσιο του Γούλγουιτς. Το γραφείο εκείνο έχει απόλυτα απαραβίαστες πόρτες και παράθυρα. Με τα μέτρα ασφαλείας που επικρατούν εκεί, δεν μπορεί να μπει κανείς μέσα στο γραφείο και να τα κλέψει. Ούτε ο αρχιμηχανικός του Πολεμικού 7\nΝαυτικού δεν μπορούσε να πάει στο γραφείο να τα δει. Κι όμως, παρόλα αυτά τα μέτρα, ο φάκελος με τα σχέδια αυτά βρέθηκε στα χέρια ενός απλού νεαρού υπαλλήλου και μάλιστα στην καρδιά του Λονδίνου. Εγώ πάντως, μόνο που το σκέφτομαι με πιάνει σύγκρυο." "Καλά, τα σχέδια αυτά δεν τα πήρατε πίσω;" "Δυστυχώς, όχι! Αυτός είναι κι ο λόγος της ανησυχίας μου. Απ' το Γούλγουιτς εκλάπησαν δέκα έγγραφα. Τα εφτά απ' αυτά βρέθηκαν στα χέρια του Κάντογκαν Γουέστ. Τα άλλα τρία, που είναι και τα πιο σπουδαία, χάθηκαν, εξαφανίστηκαν τελείως. Σέρλοκ, ξέχασε κάθε άλλη ασχολία σου και κοίταξε να μας βοηθήσεις να λύσουμε αυτό το μυστήριο, γιατί έχει πολύ μεγάλη σημασία για τη χώρα μας. Πρέπει να μάθουμε για ποιο λόγο ο Κάντογκαν Γουέστ τα πήρε, που βρίσκονται εκείνα τα έγγραφα που λείπουν, πώς πέθανε, πώς βρέθηκε το πτώμα του στο σημείο εκείνο και πώς μπορούν να συλληφθούν οι ένοχοι. Αν βρεις απάντηση σ' αυτά τα ερωτήματα, θα έχεις προσφέρει πολύ σημαντικές υπηρεσίες στην πατρίδα σου." "Γιατί δεν προσπαθείς να λύσεις μόνος σου το μυστήριο, Μάϊκροφτ; Εσύ δεν έχεις το ίδιο μυαλό με το δικό μου;" "Πιθανόν. Το πρόβλημα στην προκειμένη περίπτωση είναι να συγκεντρώσουμε όλες τις λεπτομέρειες. Αν μου δώσεις όλες τις λεπτομερειες, τότε μπορώ να σου δώσω τις πιο χρήσιμες συμβουλές για να λύσεις το μυστήριο. Εγώ, πάντως, ομολογώ ότι δεν τα καταφέρνω στις λεπτοδουλειές, όπως αυτές. Νομίζω ότι ο πιο κατάλληλος άνθρωπος στην προκειμένη περίπτωση είσαι εσύ. Δεν ξέρω... Ίσως σ' ενδιαφέρει να δεις το όνομά σου στη λίστα που θα βραβεύσει η Υπηρεσία μας την επόμενη φορά..." Ο Χολμς κοιτούσε τον αδελφό του και χαμογελούσε. "Αν θέλω ν' ασχοληθώ, θα το κάνω επειδή μ' αρέσει κι όχι επειδή νοιάζομαι γι' αυτές τις τιμητικές διακρίσεις. Η υπόθεση αυτή, πρέπει να ομολογήσω, μου έχει κινήσει το ενδιαφέρον. Θα χαρώ πολύ ν' ασχοληθώ μ' αυτό το μυστήριο και να το λύσω. Πριν αρχίσω όμως, θα ήθελα μερικές ακόμη 8\nπληροφορίες." "Έχω σημειώσει τις πιο σημαντικές σ' αυτό εδώ το χαρτί, μαζί με κάποια τηλέφωνα που φαντάζομαι θα τα χρειαστείς. Ο υπεύθυνος για την φύλαξη των απόρρητων αυτών εγγράφων είναι ο Σερ Τζέιμς Γουόλτερ, που έχει τιμηθεί μ' ένα σωρό τίτλους και βραβεία για την προσφορά του στην Υπηρεσία. Αφιέρωσε όλη του τη ζωή στην Υπηρεσία και διακρίνεται για τον πατριωτισμό του και την οξυδέρκειά του. Ο Γουόλτερ είναι ο ένας απ' τους δυο που έχουν στα χέρια του τα κλειδιά του φοριαμού ασφαλείας, στον οποίο φυλάσσονται τα απόρρητα έγγραφα. Σε βεβαιώνω ότι τα έγγραφα αυτά βρίσκονταν στη θέση τους μέχρι τη Δευτέρα, τις ώρες που λειτουργούσε κανονικά το γραφείο του Γουόλτερ. Ο ίδιος ο Γουόλτερ έκλεισε το φοριαμό στις τρεις το μεσημέρι πριν φύγει για να πάει στο σπίτι του. Το βράδυ που έγινε η κλοπή των εγγράφων, βρισκόταν στο σπίτι του Ναυάρχου Σινκλέρ, που βρίσκεται στην πλατεία Μπάρκλεϊ." "Αυτό είναι επιβεβαιωμένο;" "Βεβαίως. Ο αδελφός του, ο συνταγματάρχης Βαλεντάιν Γουόλτερ δήλωσε υπεύθυνα ότι τον είδε την ώρα που έφευγε απ' το Γούλγουιτς κι ο Ναύαρχος Σινκλέρ επιβεβαίωσε την παρουσία του Γουόλτερ στο Λονδίνο. Κατά συνέπεια, ο Σερ Τζέιμς Γουόλτερ δεν πρέπει να βρίσκεται στο στόχαστρό σου σαν ύποπτος." "Ποιος είναι ο άλλος που κρατάει το δεύτερο κλειδί του φοριαμού ασφαλείας;" "Ο Σίντνεϊ Τζόνσον, ο οποίος είναι απ' τους παλιότερους υπαλλήλους της Υπηρεσίας και σχεδιαστής. Είναι περίπου σαράντα χρονών, παντρεμένος κι έχει και πέντε παιδιά. Είναι ένας ήρεμος και καλοσυνάτος άνθρωπος και έχει κι αυτός προσφέρει πολλά στην Υπηρεσία μας. Μπορεί να μην είναι πολύ αγαπητός στους συναδέλφους του, αλλά δουλεύει πολύ σκληρά. Η σύζυγός του μας διαβεβαίωσε ότι το βράδυ της Δευτέρας ήταν συνέχεια στο σπίτι του κι ότι το κλειδί ήταν πάντα στην κλειδοθήκη του." 9\n"Μίλησέ μου για τον Κάντογκαν Γουέστ." "Εργαζόταν στην Υπηρεσία μας επί δέκα χρόνια. Είχε αποδείξει ότι δούλευε σκληρά. Οι συνάδελφοί του τον θεωρούσαν ξεροκέφαλο, αλλά ήταν πολύ ειλικρινής και τίμιος. Ποτέ δεν απασχόλησε την Υπηρεσία μας με κάποιο θέμα. Ήταν συνεργάτης του Σίντνεϊ Τζόνσον. Οι δύο άντρες έρχονταν καθημερινά σ' επαφή και συνεργάζονταν για υπηρεσιακά θέματα." "Ποιος κλείδωσε τον φοριαμό ασφαλείας το βράδυ της Δευτέρας;" "Ο Σίντνεϊ Τζόνσον φυσικά." "Ναι, αλλά τα έγγραφα βρέθηκαν στα χέρια του Κάντογκαν Γουέστ." "Αυτό είναι που δεν μπορώ ακόμη να εξηγήσω. Σε τι θα του χρησίμευαν; Γιατί να τα πάρει;" "Δεν είχαν καμία αξία νομίζεις;" "Αν τα πουλούσε, μπορούσε να πάρει πολλά χρήματα." "Για ποιο λόγο θα τα έπαιρνε μαζί του, αν όχι για να τα πουλήσει;" "Τι να σου πω... Δεν ξέρω." "Επομένως, θα πρέπει να ξεκινήσουμε παίρνοντας σαν δεδομένο ότι αυτός που πήρε απ' τον φοριαμό ασφαλείας τα έγγραφα ήταν ο Γουέστ. Αυτό θα μπορούσε να το κάνει αν είχε φροντίσει να φτιάξει κάποιο αντικλείδι..." "Έπρεπε να φτιάξει μια ολόκληρη σειρά από αντικλείδια. Έπρεπε πρώτα ν' ανοίξει κάμποσες πόρτες για να μπει μέσα στα γραφεία και μετά ν' ανοίξει το φοριαμό." "Ωραία λοιπόν... Έπρεπε να είχε κάνει μια σειρά από αντικλείδια. Πήρε τα έγγραφα και τα πήγε στο Λονδίνο να τα πουλήσει. Φυσικά, θα τα έφερνε μαζί του την επόμενη μέρα για να μην διαπιστωθεί η απουσία τους και τον υποψιαστούν. Ενώ όμως βρισκόταν στο Λονδίνο, κάποιος ή κάποιοι φρόντισαν να τον βγάλουν από τη μέση." "Με ποιο τρόπο;" "Θα υποθέσουμε ότι επέστρεφε στο Γούλγουιτς και κάποιος 10\nτον σκότωσε και τον πέταξε στις γραμμές του τρένου." "Ναι, αλλά ο σταθμός του 'Aλντγκεϊτ είναι μετά το σταθμό του Λόντον Μπριτζ που όφειλε να κατέβει, αν ήθελε να επιστρέψει στο Γούλγουιτς." "Εδώ η υπόθεση μπορεί να εξηγηθεί με πολλούς τρόπους. Μπορεί, για παράδειγμα, να μιλούσε με κάποιον συνεπιβάτη του και να ξεχάστηκε. Στη διάρκεια της συζήτησης μπορεί να λογόφερε, να ήρθε στα χέρια μαζί του και σε κάποια φάση να έπεσε απ' το βαγόνι στις γραμμές του τρένου. Δεν αποκλείεται όμως να προσπάθησε να πηδήξει απ' το βαγόνι στις γραμμές το τρένου. Δεν αποκλείεται όμως να προσπάθησε να πηδήξει απ' το βαγόνι, όταν το τρένο βρισκόταν εν κινήσει και πέφτοντας να σκοτώθηκε. Μέσα στο σκοτάδι και δεδομένου ότι τη Δευτέρα είχε πυκνή ομίχλη, ποιος θα μπορούσε να τον δει που έπεφτε;" "Η εξήγηση που δίνεις με βάση τα προσωρινά στοιχεία που έχουμε στα χέρια μας είναι πολύ πιθανή και λογική. Ξεχνάς όμως κι ένα σωρό άλλες λεπτομέρειες, Σέρλοκ. Ας υποθέσουμε ότι ο Γουέστ ήθελε να πάει και να δείξει τα σχέδιά του υποβρυχίου σε κάποιον που τον περίμενε στο Λονδίνο. Εκείνο το βράδυ θα έπρεπε να είχε φροντίσει να μην ασχοληθεί με τίποτε άλλο. Ο Γουέστ όμως είχε κλείσει δύο εισιτήρια για το θέατρο, συνόδευσε τη μνηστή του μέχρι τα μισά της διαδρομής και μετά εξαφανίστηκε σαν ατμός, χωρίς να της δώσει την παραμικρή εξήγηση." "Πολύ περίεργη αυτή η υπόθεση", είπε ο Λεστρέιντ, ο οποίος μέχρι εκείνη τη στιγμή άκουγε χωρίς να κάνει κανένα σχόλιο. "Όντως, πολύ περίεργη η υπόθεση. Αυτό είναι το υπ' αριθμόν 1 σκοτεινό σημείο. Ας υποθέσουμε τώρα στο υπ' αριθμόν 2. Ας υποθέσουμε ότι έφτασε στο Λονδίνο με σκοπό να συναντήσει αυτόν που ήθελε να δει τα μυστικά έγγραφα. Ο Γουέστ έπρεπε να τα επιστρέψει στη θέση τους πριν έρθει το πρωί για τα γραφεία του πήρε μαζί του δέκα έγγραφα. Στο πτώμα του δίπλα βρέθηκαν μόνο τα εφτά. Τι απέγιναν τα άλλα τρία; Αν όμως τα είχε πάρει για να τα "πουλήσει", τότε πού ήταν 11\nτα χρήματα της αμοιβής του για την εξυπηρέτηση που έκανε; Δεν έπρεπε να βρεθούν πάνω του πολλά χρήματα;" "Εγώ νομίζω ότι τα πράγματα έγιναν διαφορετικά", είπε ο Λεστρέιντ. "Ο Γουέστ πήρε όντως τα έγγραφα για να τα πουλήσει, συναντήθηκε με τον ενδιαφερόμενο, δεν συμφώνησαν στην τιμή κι έτσι ο Γουέστ ξεκίνησε για το Γούλγουιτς για να τα βάλει στη θέση τους. Ο ενδιαφερόμενος όμως τον ακολούθησε, μπήκε στο βαγόνι του και τον σκότωσε, πήρε τα πιο χρήσιμα απ' τα δέκα έγγραφα και πέταξε το πτώμα του Γουέστ απ' το τρένο. Δεν νομίζετε ότι η υπόθεση αυτή μας λύνει καλύτερα όλες τις απορίες;" "Γιατί ο Γουέστ δεν είχε πάνω του εισιτήριο του τρένου; Το εισιτήριο θα έδειχνε σε ποιο σταθμό του τρένου θα κατέβαινε ο Γουέστ κι έτσι θα αποκαλυπτόταν σε ποια περιοχή κατοικούσε ο ενδιαφερόμενος για τα έγγραφα. Όταν λοιπόν τον σκότωσε, φρόντισε να το πάρει απ' την τσέπη του και να το εξαφανίσει." "Ωραία η θεωρία σου Λεστρέϊντ", είπε ο Χολμς. "Οφείλω να ομολογήσω ότι τα στοιχεία που έχουμε στη διάθεσή μας δένουν απόλυτα μεταξύ τους. Αν όντως έγιναν έτσι όπως τα λες, η υπόθεση πρέπει να έχει κλείσει. Απ' τη μια μεριά τα απόρρητα σχέδια της Υπηρεσίας έχουν φτάσει στα χέρια των ενδιαφερομένων. Επομένως, εμείς τι θέλουμε και ασχολούμαστε με την υπόθεση;" "Πρέπει! Πρέπει ν' ασχοληθούμε, Σέρλοκ!" είπε ο Μάϊκροφτ και τινάχτηκε σαν ελατήριο απ' την καρέκλα του. "Μέσα μου κάτι μου λέει ότι τα πράγματα δεν έγιναν κατ' αυτό τον τρόπο. Βάλε λοιπόν τα δυνατά σου και προσπάθησε να μπεις στο πετσί της υπόθεσης. Πήγαινε να δεις έναν έναν αυτούς που έχουν κάποια άμεση ή έμμεση σχέση με την υπόθεση. Γύρνα τον κόσμο ανάποδα να βρεις την λύση του μυστηρίου! Ποτέ άλλοτε δεν σου δόθηκε μία τόσο μεγάλη ευκαιρία να υπηρετήσεις τόσο πιστά την πατρίδα σου!" "Καλά... Καλά", είπε ο Χολμς. "Έλα, Ουάτσον, ετοιμάσου. Εσύ Λεστρέϊντ μπορείς να μας αφιερώσεις μία δύο ώρες απ' το χρόνο σου; Λέω να ξεκινήσουμε τις έρευνές μας απ' το σταθμό 12\nτου 'Aλντγκεϊτ. Γεια σου, Μάϊκροφτ. Υποθέτω ότι κατά το βράδυ θα έχω συγκεντρώσει μερικά στοιχεία και θα σου τηλεφωνήσω να σ' ενημερώσω. Σε προειδοποιώ όμως ότι δεν πρέπει να περιμένεις και πολλά πράγματα." Μία ώρα αργότερα, ο Χολμς, εγώ κι ο Λεστρέιντ βρισκόμασταν στο σιδηροδρομικό σταθμό του 'Aλντγκεϊτ. Αμέσως πήγαμε στο γραφείο του υπεύθυνου του σταθμού. Του είπαμε τι ακριβώς ζητούσαμε κι εκείνος προθυμοποιήθηκε να μας ενημερώσει. "Να, σ' αυτό εκεί το σημείο βρέθηκε το πτώμα του νεαρού", μας είπε. "Αποκλείεται να είχε πέσει από πάνω, γιατί δεν υπήρχε τρόπος να ανεβεί. Πρέπει να έπεσε απ' το τρένο." "Έγιναν έρευνες στα βαγόνια του τρένου να διαπιστωθεί αν υπήρχαν τίποτε ίχνη βίας;" "Πρώτ' απ' όλα, δεν ξέρουμε για ποιο τρένο πρόκειται κι ύστερα δεν βρέθηκε πάνω του το εισιτήριο για να βρούμε άλλα στοιχεία." "Μήπως βρέθηκε ανοιχτή η πόρτα κάποιου βαγονιού;" "Όχι, καμία!" "Σήμερα το πρωί, βρήκαμε κάποια καινούρια στοιχεία", είπε ο Λεστρέιντ. "Κάποιος επιβάτης της αμαξοστοιχίας 'Μετροπόλιταν' που ταξίδευε στις 11:40 τ ο βράδυ της Δευτέρας μας είπε ότι κάπου εδώ, στον σταθμό του 'Aλντγκεϊτ, άκουσε ένα δυνατό γδούπο, που υπέθεσε ότι προερχόταν από κάποιο σώμα που έπεφτε κάτω. Λόγω της ομίχλης δεν μπόρεσε να δει τίποτε. Στο μεταξύ αυτό δεν το κατέθεσε αμέσως, αλλά αφού πέρασαν τόσες ώρες. Τι έχεις να πεις γι' αυτό, κύριε Χολμς;" Ο Χολμς κοιτούσε αμίλητος το εσωτερικό του σταθμού. Απ' το ύφος του καταλάβαινα ότι είχε αρχίσει να σκέφτεται σοβαρά κάτι για το οποίο δεν έκανε καμιά συζήτηση. "Τι σκέφτεστε, κύριε Χολμς; Βρήκατε καμία άκρη;" "Σκέφτομαι απλώς. Τίποτε περισσότερο. Η υπόθεση έχει πολύ ενδιαφέρον, γιατί κρύβει πολύ μυστήριο. Ξέρετε τι μου κάνει μέχρι στιγμής την περισσότερη εντύπωση; Ότι δεν υπάρχουν καθόλου ίχνη αίματος στις γραμμές του τρένου." 13\n"Σωστά. Δεν φαίνεται ούτε κηλίδα." "Κι όμως, απ' το πέσιμο προκλήθηκε ένα ιδιαίτερο σοβαρό τραύμα." "Προκλήθηκαν κατάγματα, αλλά δεν υπήρξαν πληγές." "Δεν έπρεπε όμως να τρέξει λίγο αίμα; Μπορώ να δω για λίγο το τρένο στο οποίο επέβαινε ο επιβάτης που είπε ότι άκουσε εκείνο το γδούπο;" "Νομίζω πως όχι, κύριε Χολμς. Τα βαγόνια του τρένου διαχωρίστηκαν και συνεπώς έχει αλλάξει η διάταξή τους." "Κύριε Χολμς", είπε ο Λεστρέιντ, "σε διαβεβαιώ ότι τα έλεγξα εγώ ο ίδιος και δεν παρατήρησα τίποτε ο ύποπτο." Ο Χολμς όμως δεν ικανοποιήθηκε πλήρως με την διαβεβαίωση που πήρε απ' τον Λεστρέιντ. Σε κάτι τέτοιες περιπτώσεις, προτιμούσε να κάνει ο ίδιος τις έρευνες. "Εντάξει. Στο κάτω κάτω, αυτό που ήθελα να δω εγώ δεν ήταν τα βαγόνια", είπε ο Χολμς και γύρισε την πλάτη του προς τις γραμμές του τρένου. "Ουάτσον, εδώ πέρα νομίζω ότι κάναμε όσα μπορούσαμε να κάνουμε. Σ' ευχαριστούμε κύριε Λεστρέιντ. Νομίζω ότι τώρα απομένει να ψάξουμε την υπόθεση πηγαίνοντας στο Γούλγουιτς." Φτάνοντας στο σταθμό του Λόντον Μπριτζ, ο Χολμς έστειλε ένα τηλεγράφημα στον αδελφό του με το εξής περιεχόμενο: "'Aρχισα να βλέπω κάποιο φως στο σκοτάδι, αλλά δεν αποκλείεται κάποια στιγμή να σβήσει κι αυτό. Στο μεταξύ, θα περιμένω να μου στείλεις το ταχύτερο στο γραφείο μου με έμπιστό σου αγγελιαφόρο μια λίστα με τα ονόματα και τις διευθύνσεις όλων των γνωστών κατασκόπων που βρίσκονται με μια τόσο ενδιαφέρουσα υπόθεση." Το ύφος του μου έδειχνε ότι είχε μπει σε σκέψεις. Οι σκέψεις του αυτές μάλιστα πρέπει να ήταν πολύ σημαντικές κι ενδιαφέρουσες, γιατί εκείνη τη στιγμή η μορφή του έμοιαζε με της τίγρης που καταστρώνει κάποιο σχέδιο για να ορμήξει σε κάποιο αγριοκούνελο και να το κατασπαράξει με την πρώτη ευκαιρία. Σε τέτοιες ή παρόμοιες στιγμές, ο Χολμς γινόταν 14\nσωστό κυνηγόσκυλο που προσπαθούσε να οσφρανθεί το θήραμα. Τώρα πλέον, είχε διώξει απ' το πρόσωπό του τη μάσκα του βαρυεστημένου ανθρώπου που είχε κολλήσει πάνω του τις τελευταίες μέρες λόγω απραξίας. "Σ' αυτήν την υπόθεση μυρίζομαι πολύ δράση. Και να σκεφτείς ότι είμαστε ακόμη στην αρχή", μου είπε. "Εγώ ακόμη δεν καταλαβαίνω τίποτε. Νιώθω σαν να βρισκόμαστε σ' ένα τελείως σκοτεινό τούνελ." "Κι εγώ, στο βάθος του τούνελ, βλέπω ακόμη σκοτάδι, αλλά μου ήρθε μια ιδέα που νομίζω ότι αν την καλοσκεφτείς, θα δεις ότι οδηγούμαστε σε ενδιαφέροντα συμπεράσματα. Ο νεαρός πρέπει να πέθανε κάπου αλλού και το πτώμα του να βρισκόταν πάνω στην οροφή κάποιου βαγονιού." "Στην οροφή κάποιου βαγονιού;" "Περίεργη σκέψη, ε; Για σκέψου όμως την υπόθεση και θα δεις ότι αυτό που σου λέω έχει κάποια λογική βάση. Στο σημείο που βρέθηκε το πτώμα, έπρεπε να πέσει οπωσδήποτε, αφού εκεί ακριβώς αρχίζει το τρένο να στρίβει κάπως. Θυμάσαι όμως ότι δεν βρέθηκε ούτε ίχνος αίματος στις γραμμές του τρένου; Αυτό δεν σημαίνει ότι το θύμα έπρεπε να είχε χάσει αίμα σε κάποιο άλλο σημείο; Νομίζω ότι είναι πολύ λογική η εξήγησή μου." "Έτσι λύνεται και το μυστήριο του εισιτηρίου!" "Ακριβώς! Μέχρι στιγμής δεν είχαμε βρει μια εξήγηση για την έλλειψη του εισιτηρίου. Δεν νομίζεις ότι έχω δίκιο;" "Ας υποθέσουμε ότι όλα έγιναν όπως τα είπες. Ο Κάντογκαν Γουέστ πού πέθανε; Δεν μου είπες." "Θα πρέπει να βρεθεί και γι' αυτό κάποια λογική εξήγηση", μου είπε κι άρχισε σιγά σιγά να βυθίζεται στις σκέψεις. Τη φωνή του την ξανάκουσα όταν πλέον φτάσαμε στο σταθμό του Γούλγουιτς. Ήταν τότε που φώναξε κάποιο ταξί, για να σταματήσει. Τότε τον είδα να βγάζει απ' την τσέπη του κι ένα χαρτί που του είχε αφήσει ο Μάϊκροφτ. "Πρέπει να κάνουμε κάμποσες επισκέψεις", μου είπε. "Ο πρώτος τον οποίο πρέπει να δούμε οπωσδήποτε είναι ο Σερ Τζέιμς Γουόλτερ." 15\nΤο σπίτι στο οποίο έμενε ο διάσημος αυτός αξιωματούχος της Βρετανικής Κυβέρνησης ήταν μια φαντασμαγορική και καταπράσινη βίλα που η αυλή της κοιτούσε προς τον Τάμεση. Την ώρα που κατευθυνθήκαμε προς την είσοδό της, η ομίχλη είχε υποχωρήσει και άρχισε να βγαίνει δειλά δειλά το φως της ημέρας. Χτυπήσαμε το κουδούνι και μετά από ένα δυο λεπτά ήρθε και μας άνοιξε κάποιος μπάτλερ. "Λυπάμαι πολύ, κύριοι! Δεν ξέρετε το πλήγμα ήταν αυτό για μένα", μας είπε με περίλυπο ύφος. "Ο Σερ Τζέιμς πέθανε σήμερα το πρωί." "Θεέ και Κύριε!" είπε έκπληκτος ο Χολμς. "Καλά, πώς πέθανε;" "Θέλετε να περάσετε μέσα να δείτε τον αδελφό του, τον συνταγματάρχη Βαλεντάιν;" "Ναι. Νομίζω ότι είναι προτιμότερο." Ο μπάτλερ μας οδήγησε σ' ένα μισοσκότεινο σαλόνι όπου μετά από μισό περίπου λεπτό ήρθε να μας χαιρετήσει ένας πανύψηλος, όμορφος μεσόκοπος μουσάτος άντρας, που δεν ήταν άλλος απ' τον μικρότερο αδελφό του νεκρού επιστήμονα. Τα περίεργα μάτια του, το γεμάτο πανάδες πρόσωπό του και τα ακατάστατα μαλλιά του μαρτυρούσαν πόσο πολύ βαριά είχε δεχθεί το πλήγμα του θανάτου του αδελφού του. Όταν άρχισε να μας μιλάει, τα λόγια του ήταν ακαταλαβίστικα. Έτρεμε ολόκληρος. "Όλα άρχισαν απ' αυτό το τρομερό σκάνδαλο", μας είπε ψελλίζοντας. "Ο αδελφός μου ήταν πολύ ευαίσθητος χαρακτήρας. Δεν μπορούσε να αντέξει αυτή την ντροπή. Του ράγιζε την καρδιά. Τόσα χρόνια στην Υπηρεσία έπαιρνε συνέχεια επαίνους για την άριστη λειτουργία του γραφείου του. Τώρα... Τώρα αυτό που συνέβη ήταν γι' αυτόν ένα πολύ βαρύ κι αβάσταχτο πλήγμα." "Εμείς ερχόμασταν για να συζητήσουμε μαζί του μήπως μας φωτίσει κάπως να λύσουμε το μυστήριο." "Είμαι σε θέση να σας διαβεβαιώσω ότι ούτε εκείνος, ούτε εγώ, ούτε κανείς άλλος ξέρει πώς συνέβησαν όλα αυτά. Ο 16\nΤζέιμς είχε ήδη καταθέσει στην αστυνομία ό,τι ήξερε για την υπόθεση. Απ' ό,τι κατάλαβα, για τον αδελφό μου, αυτός που είναι ο κύριος ένοχος ήταν ο Κάντογκαν Γουέστ. Όλα τ' άλλα είναι τελείως μπερδεμένα. Δεν μπορεί να τα συλλάβει το μυαλό του ανθρώπου." "Μήπως εσείς θα μπορούσατε να μας δώσετε κάποιο νέο στοιχείο για την υπόθεση;" "Δεν ξέρω τίποτε περισσότερο απ' όσα άκουσα ή διάβασα στις εφημερίδες. Τώρα, να με συγχωρέσετε, δεν είμαι σε θέση να σας πω τίποτε καινούριο... Ξέρετε, η κατάσταση στην οποία βρίσκομαι είναι φρικτή. Γι' αυτό θα σας παρακαλούσα, αν γίνεται, να τελειώνουμε όσο το δυνατόν γρηγορότερα." "Πολύ απροσδόκητη τροπή πήραν τα πράγματα", μου είπε ο Χολμς, μόλις μπήκαμε στο ταξί. "Αρχίζω ν' αναρωτιέμαι αν ο θάνατός του ήταν φυσιολογικός ή αν αυτοκτόνησε ο δόλιος ο Γουόλτερ. Αν όντως αυτοκτόνησε, αυτό σημαίνει ότι ένιωθε τύψεις για κάποια παράλειψη που έκανε. Αυτό όμως ας το αφήσουμε να το μελετήσουμε αργότερα. Ας πάμε τώρα στην οικογένεια του Κάντογκαν Γουέστ." Μέσα σ' ένα μικρό αλλά νοικοκυρεμένο σπίτι που βρισκόταν λίγο έξω απ' την πόλη βρήκαμε την τσακισμένη απ' τον πόνο και τη θλίψη μητέρα του Κάντογκαν Γουέστ. Η γερασμένη μητέρα του ήταν τόσο πολύ λυπημένη που δεν ήταν σε θέση να μας μιλήσει. Στο πλάι της όμως βρισκόταν μια νεαρή κατάχλωμη κοπέλα, η οποία μας συστήθηκε σαν δεσποινίς Βιολέτα Γουέστμπερυ, μνηστή του νεκρού, και συμπτωματικά το τελευταίο άτομο που είδε τον Γουέστ ζωντανό την μοιραία εκείνη νύχτα. "Δεν έχω καταφέρει ακόμα να δώσω μια εξήγηση, κύριε Χολμς", του είπε. "Απ' τη νύχτα εκείνη, δεν μπόρεσα να κλείσω μάτι. Σκέφτομαι συνεχώς, σκέφτομαι νύχτα και μέρα, απορώ και δεν μπορώ να εξηγήσω με κανένα τρόπο πώς έγινε αυτό το κακό. Ο 'Aρθουρ ήταν πολύ πιστός στο καθήκον του, σωστός πατριώτης. Θα προτιμούσε να έκοβε το χέρι του, παρά να το απλώσει σ' αυτά τα έγγραφα για να τα πουλήσει σε ξένους 17\nπράκτορες και να κερδίσει βρώμικα χρήματα. Όλοι όσοι τον ήξεραν, απορούν με αυτό που έγινε. Είναι τελείως εξωφρενικό. Είναι τελείως απίθανο κι αδύνατο να το έκανε αυτό ο 'Aρθουρ." "Έχετε δίκιο. Αλλά και πάλι σας λέω ότι δεν κατάφερα μέχρι στιγμής να βρω μια λογική εξήγηση." "Μήπως ο μνηστήρας σας είχε μεγάλη ανάγκη για κάποια χρήματα;" "Όχι, ο μισθός του ήταν αρκετά καλός και οι κινήσεις του πάντοτε μετρημένες. Είχε ήδη μαζέψει αρκετά χρήματα στην άκρη και σκοπεύαμε με το νέο έτος να παντρευτούμε." "Μήπως παρατηρήσατε τον τελευταίο καιρό κάποια αναστάτωση; Θα σας παρακαλούσα δεσποινίς να μας μιλήσετε με ειλικρίνεια." Το έμπειρο μάτι του Χολμς είχε προσέξει κάποια αλλαγή στον τρόπο συμπεριφοράς της. Η δεσποινίδα Γουέστμπερυ είχε αλλάξει χρώμα και φαινόταν κάπως διστακτική. "Μα... Μάλιστα", κατάφερε να ψελλίσει. "Απ' τον τρόπο του είχα καταλάβει ότι τον τελευταίο καιρό κάτι τον απασχολούσε." "Πόσον καιρό, δηλαδή;" "Νομίζω την τελευταία εβδομάδα ή μια δυο μέρες πιο πριν. Φαινόταν σκεφτικός κι ανήσυχος. Μια φορά τον πίεσα και του ζήτησα να μου δώσει εξηγήσεις. Τελικά, μου είπε ότι πράγματι κάτι τον βασάνιζε κι αυτό είχε σχέση με τη δουλειά του. 'Είναι πολύ σοβαρό και φοβάμαι ότι δεν πρέπει να σου πω ακριβώς τι είναι', μου είχε πει. Δεν τον πίεσα να μου πει περισσότερα, γιατί κατάλαβα ότι υπήρχε κάποιο κώλυμα." Ο Χολμς άρχισε να δείχνει ακόμη πιο σκεφτικός. "Συνεχίστε, δεσποινίς Γουέστμπερυ. Ακόμη κι αν νομίζετε ότι αυτό που θα πείτε θα είναι κάτι σε βάρος του, πείτε το μας. Δεν ξέρετε πού μπορεί να μας βοηθήσει να λύσουμε αυτό το μυστήριο." "Τι να σας πω; Δεν έχω τίποτε άλλο να πω. Μερικές φορές έδινε την εντύπωση ότι ήθελε να μου μιλήσει ανοιχτά, αλλά την τελευταία στιγμή δίσταζε. Κάποιο βράδυ μου είχε μιλήσει για 18\nτην σπουδαιότητα αυτού του μυστικού που μου έκρυβε κι αν δεν κάνω λάθος μου είχε πει ότι γι' αυτό το μυστικό οι ξένοι πράκτορες θα πλήρωναν πάρα πολλά χρήματα για να το μάθουν." Ο Χολμς έγινε πιο σκεφτικός, αλλά και πιο πιεστικός. "Έχετε να μας πείτε τίποτε άλλο;" "Μου είχε πει ότι τα μυστικά αυτά του κράτους δεν ήταν καθόλου δύσκολο να τα πάρει κανείς, αν προσπαθούσε λίγο." "Αυτό σας το είπε τώρα τελευταία;" "Μάλιστα, αυτή τη βδομάδα." "Μιλήστε μας τώρα για το τελευταίο βράδυ που συναντηθήκατε." "Επρόκειτο να πάμε στο θέατρο. Η ομίχλη ήταν τόσο πυκνή που δεν άξιζε τον κόπο να πάρουμε ταξί. Περπατούσαμε και κάποια στιγμή που είχαμε φτάσει κοντά στο γραφείο του, εξαφανίστηκε χωρίς να μου δώσει καμιά εξήγηση. Χάθηκε μέσα στην ομίχλη." "Χωρίς να πει λέξη;" "Έβγαλε ένα επιφώνημα. Αυτό ήταν όλο. Τον περίμενα εκεί, αλλά δεν γύρισε ποτέ. Μετά έφυγα και πήγα σπίτι μου. Το επόμενο πρωί, μόλις άνοιξε το γραφείο του, ήρθαν να με ρωτήσουν που ήταν ο 'Aρθουρ. Γύρω στις δώδεκα το μεσημέρι μάθαμε την τραγική είδηση. Κύριε Χολμς, σας ικετεύω! Κάνετε κάτι τουλάχιστον για ν' αποκαταστήσετε την τιμή του! Δεν μπορείτε να φανταστείτε πόσο περήφανός ήταν ο 'Aρθουρ!" Ο Χολμς κούνησε λυπημένα το κεφάλι του. "Έλα, Ουάτσον!" μου είπε. "Πάμε, γιατί έχουμε πολλή δουλειά να κάνουμε. Η επόμενη κίνησή μας είναι να πάμε στο γραφείο απ' το οποίο εκλάπησαν τα έγγραφα." "Η υπόθεση ήταν μπερδεμένη, αλλά τώρα μπερδεύτηκε περισσότερο", μου είπε μόλις μπήκαμε στο ταξί. "Το κίνητρο του Γουέστ ήταν ο γάμος τον οποίο προγραμμάτιζε να κάνει τώρα σύντομα. Ήταν φυσικό να θέλει να κερδίσει κάποια επιπλέον χρήματα. Το γεγονός ότι μίλησε κι είπε στην μνηστή του για τα έγγραφα και την αξία τους, σημαίνει ότι ήρθε κάποια στιγμή που 19\nπέρασε κι αυτό, το εύκολο κέρδος, απ' το μυαλό του. Μέχρι ένα σημείο, κόντεψε να κάνει συνένοχό του και τη μνηστή του, αφού της είπε τα σχέδιά του. Κρίμα! Πολύ κρίμα!" "Σωστά όλα αυτά που λες, Σέρλοκ, αλλά γιατί να εξαφανισθεί και να την αφήσει να περιμένει εκείνο το βράδυ;" "Αυτό παραμένει ακόμη μυστήριο." Ο Σίντνεϊ Τζόνσον, ο ανώτερος υπάλληλος του γραφείου στο οποίο εργαζόταν ο Κάντογκαν Γουέστ, μας υποδέχτηκε θερμά μόλις πληροφορήθηκε την ταυτότητα του διάσημου φίλου μου. Ήταν ένας λεπτός, κοκαλιάρης και καμπούρης μεσόκοπος άντρας που φορούσε γυαλιά, ενώ τα μάγουλά του κρέμονταν και τα χέρια του έτρεμαν απ' την ένταση των τελευταίων ημερών. "Πολύ άσχημα τα πράγματα, κύριε Χολμς. Μάθατε για το θάνατο του προϊσταμένου μας;" "Πριν λίγη ώρα είχαμε πάει σπίτι του." "Το γραφείο μας κοντεύει να διαλυθεί. Ο προϊστάμενός μας είναι νεκρός, ο Κάντογκαν Γουέστ κι αυτός νεκρός, τα έγγραφά μας κλεμμένα... Και να σκεφτεί κανείς ότι τη Δευτέρα το μεσημέρι όταν φεύγαμε απ' αυτό εδώ το μέρος, το γραφείο μας ήταν ίσως ένα απ' τα πιο άρτια οργανωμένα και νοικοκυρεμένα γραφεία της Υπηρεσίας. Μου φαίνεται απίστευτο! Πώς τόλμησε να κάνει τέτοιο πράγμα ο Κάντογκαν;" "Πιστεύετε ότι ο Κάντογκαν Γουέστ φταίει;" "Δεν μπορώ να δώσω καμιά άλλη εξήγηση. Κι όμως, μέχρι τη μοιραία εκείνη μέρα, τον εμπιστευόμουν όπως τον εαυτό μου." "Τι ώρα κλείσατε το γραφείο σας τη Δευτέρα;" "Στις πέντε." "Εσείς ο ίδιος το κλείσατε;" "Μάλιστα. Εγώ φεύγω πάντα τελευταίος." "Τα έγγραφα που βρίσκονταν;" "Στον φοριαμό ασφαλείας. Εγώ ο ίδιος τα είχα βάλει εκεί." "Το κτίριο διαθέτει κάποιο φύλακα;" "Βεβαίως, αλλά δεν φυλάει μόνο το δικό μας γραφείο. 20\nΕίναι κάποιος παλιός στρατιώτης και πολύ έμπιστος άνθρωπος. Εκείνο το βράδυ δεν είδε καμιά ύποπτη κίνηση. Βέβαια, υπήρχε κι εκείνη η πυκνή ομίχλη..." "Ας υποθέσουμε ότι ο Κάντογκαν Γουέστ ήθελε να μπει μέσα στο κτίριο σε ώρα που δεν λειτουργούσε η Υπηρεσία σας. Θα έπρεπε να έχει τρία κλειδιά για να φτάσει μέχρι τα έγγραφα που ήταν στο φοριαμό;" "Μάλιστα. Χρειαζόταν ένα κλειδί για την εξωτερική πόρτα, ένα για το γραφείο κι ένα για τον φοριαμό ασφαλείας." "Τα κλειδιά αυτά τα είχατε μόνο εσείς κι ο Σερ Τζέιμς Γουόλτερ;" "Όχι. Εγώ δεν είχα τα άλλα κλειδιά, παρά μόνο εκείνα που κλειδώναμε τον φοριαμό." "Ο Σερ Τζέιμς ήταν πολύ τυπικός στα καθήκοντά του;" "Νομίζω, ναι. Και τα τρία αυτά κλειδιά τα είχε πάντοτε στην ίδια κλειδοθήκη. Πολλές φορές το είχα προσέξει αυτό." "Την κλειδοθήκη αυτή με τα τρία κλειδιά, φεύγοντας για το σπίτι του την έπαιρνε μαζί του;" "Έτσι μου έλεγε." "Το δικό σας κλειδί είστε σίγουρος ότι το είχατε πάντοτε μαζί σας;" "Μάλιστα." "Τότε, αν υποθέσουμε ότι αυτός που πήρε τα έγγραφα είναι ο Κάντογκαν Γουέστ, θα πρέπει να είχε αντικλείδια. Στα ρούχα που φορούσε εκείνο το βράδυ που βρέθηκε νεκρός, δεν είχε κανένα κλειδί. Για πείτε μου τώρα κάτι άλλο... Αν κάποιος που εργαζόταν μέσα σ' αυτό το γραφείο είχε σκοπό να πουλήσει τα έγγραφα, δεν θα ήταν πιο εύκολο να τα φωτοτυπήσει, αντί να πάρει τα πρωτότυπα, όπως τελικά έγινε;" "Θα πρέπει να είχε ιδιαιτέρως γνώσεις για να τα φωτοτυπήσει σωστά." "Μα, εσείς, ο Κάντογκαν Γουέστ κι ο Σερ Τζέιμς Γουόλτερ, δεν είχατε αυτές τις γνώσεις;" "Βεβαίως και τις είχαμε. Αλλά, σας παρακαλώ, κύριε Χολμς, μη με μπλέξετε κι εμένα σ' αυτή την ιστορία. Τι νόημα 21\nέχει να ασχολούμαστε μ' αυτή την εκδοχή, όταν στην προκειμένη περίπτωση αυτά τα έγγραφα που χάθηκαν είναι τα πρωτότυπα;" "Δεν είναι περίεργο που διακινδύνευσε ο Γουέστ να πάρει τα πρωτότυπα, αφού μπορούσε κάλλιστα να τα βγάλει φωτοτυπίες που θα είχαν την ίδια αξία γι' αυτόν;" "Είναι όντως περίεργο, αλλά τελικά, προτίμησε αυτή τη λύση." "Να έχετε υπόψη σας, κύριε Τζόνσον, ότι για να λυθεί κάθε μυστήριο, πρέπει αυτοί που ασχολούνται μαζί του να κάνουν διάφορες ερωτήσεις. Τώρα, απ' ότι ξέρω, τα έγγραφα που λείπουν είναι τρία και υποθέτω ότι είναι και τα πιο σημαντικά." "Μάλιστα." "Αυτός που έχει στα χέρια του μόνο αυτά τα τρία έγγραφα μπορεί να κατασκευάσει το υποβρύχιο Μπρους-Πάρτινγκτον;" "Επ' αυτού του θέματος έδωσα ήδη την κατάθεσή μου στην Υπηρεσία. Σήμερα όμως που ξανακοίταξα τα σχέδια, συμπέρανα ότι δεν είναι απόλυτα σίγουρο ότι μπορεί να κατασκευάσει σωστά το υποβρύχιο. Οι διπλές βαλβίδες με τα αυτόματα και αυτορυθμιζόμενα διάκενα είναι σχεδιασμένες σ' ένα απ' αυτά τα έγγραφα που επεστράφησαν. Αν οι ξένοι πράκτορες δεν βρουν αυτό το μυστικό, δεν θα μπορέσουν να κατασκευάσουν το υποβρύχιο. Πάντως, δεν είναι πολύ δύσκολο να βρουν μια άλλη λύση που να τους βολεύει και να το κατασκευάσουν." "Παρόλα αυτά, επιμένετε ότι τα τρία έγγραφα που σας λείπουν είναι και τα πιο σημαντικά." "Δεν χωρεί αμφιβολία γι' αυτό." "Αν δεν έχετε αντίρρηση, κύριε Τζόνσον, θα ήθελα να κάνω μια βόλτα στους χώρους του γραφείου σας. Αυτή τη στιγμή τουλάχιστον δεν έχω να σας κάνω καμιά άλλη ερώτηση." Ο Χολμς πλησίασε τον φοριαμό ασφαλείας, κοίταξε ερευνητικά την κλειδαριά του, μετά κοίταξε την πόρτα και τέλος το σιδερένιο κιγκλίδωμα του παραθύρου. Μόλις βγήκαμε έξω, ο Χολμς άρχισε να κοιτάζει τα πάντα με περισσότερη περιέργεια. Μπροστά απ' το παράθυρο, υπήρχε μια μυρτιά, της οποίας 22\nμερικά κλαδιά έδειχναν ότι είχαν λυγίσει ή ήταν τσακισμένα. Ο Χολμς έβγαλε απ' το τσεπάκι του το φακό του και τα κοίταξε. Μετά, πρόσεξε ότι στο έδαφος υπήρχαν κάποια μισοσβησμένα ίχνη από πατημασιές. Μετά, ζήτησε από τον Τζόνσον να κλείσει τα παράθυρα και μου έδειξε ότι στο κέντρο περίπου δεν ενώνονταν, πράγμα που σήμαινε ότι αν κάποιος στεκόταν κοντά στο παράθυρο, μπορούσε να δει τι συνέβαινε μέσα στο γραφείο. "Τα ενοχοποιητικά στοιχεία έχουν ήδη αρχίσει και εξαφανίζονται, αφού έχουν περάσει τρεις μέρες από τότε. Μπορεί να μας δώσουν κάποιες πληροφορίες, μπορεί όμως και όχι. Λοιπόν, Ουάτσον, νομίζω ότι πρέπει να πηγαίνουμε. Το Γούλγουιτς δεν μπορεί να μας βοηθήσει να συγκεντρώσουμε άλλα πρόσθετα στοιχεία. Ας γυρίσουμε στο Λονδίνο μήπως εκεί βρούμε περισσότερα στοιχεία για την υπόθεση." "Κι όμως, πριν φύγουμε απ' το σταθμό του Γούλγουιτς, μάθαμε μια ακόμη χρήσιμη πληροφορία. Ο υπάλληλος που εργαζόταν στον γκισέ των εισιτηρίων μάς διαβεβαίωσε ότι ήταν απόλυτα σίγουρος ότι είδε τον Κάντογκαν Γουέστ -τον οποίο γνώριζε μόνο εξ όψεως- το βράδυ της Δευτέρας. Μας είπε ότι ήταν μόνος κι ότι έβγαλε ένα απλό εισιτήριο για βαγόνι τρίτης θέσης. Αυτό που έκανε εντύπωση στον πωλητή των εισιτηρίων ήταν το αναστατωμένο κι ανήσυχο ύφος του Κάντογκαν Γουέστ. Έτρεμε τόσο πολύ που δεν μπορούσε να πιάσει στα χέρια το εισιτήριό του και να πάρει τα ρέστα του. Ο υπάλληλος θυμήθηκε πολύ καλά ότι τον βοήθησε ο ίδιος να πάρει τα ρέστα. Με μια ματιά που ρίξαμε στον πίνακα των δρομολογίων, όπου αναφέρονταν κι οι ώρες άφιξης κι αναχώρησης, συμπεράναμε ότι ο Γουέστ πρέπει να πήρε το τρένο των 8:15 αφού εγκατέλειψε τη μνηστή του περίπου στις 7:30." "Λοιπόν, Ουάτσον, ας βάλουμε τα πράγματα σε μία τάξη", είπε ο Χολμς μετά από κάμποση ώρα σιωπής. "Δεν θυμάμαι ποτέ άλλοτε να μου έτυχε κάποια τόσο πολύπλοκη υπόθεση. Κάθε στοιχείο που βρίσκουμε, αντί να μας διευκολύνει να βρούμε την άκρη, μας μπερδεύει ακόμη περισσότερο. Μέχρι στιγμής, στο Γούλγουιτς, ό,τι ρωτήσαμε, το κάναμε 23\nπαίρνοντας σαν δεδομένο ότι ο κλέφτης είναι ο Κάντογκαν Γουέστ. Τα σημάδια όμως εκείνα στη μυρτιά και στο έδαφος έξω απ' το παράθυρο μπορεί να μας οδηγήσουν κάπου αλλού. Ας υποθέσουμε τώρα ότι τον Γουέστ τον πλησίασε κάποιος ξένος πράκτορας. Δεν πρέπει να τον είχε υποχρεώσει να μη μιλήσει σε κανέναν απολύτως; Γιατί εκείνος όμως μίλησε κι είπε έστω κι αυτά τα λίγα στη μνηστή του; Αποκλείεται την ώρα που ο Γουέστ πήγαινε με τη μνηστή του στο θέατρο να είδε μέσα στην ομίχλη τον άνθρωπο, με τον οποίον είχε έρθει σ' επαφή, να κατευθύνεται προς το γραφείο του; Απ' ό,τι μας είπαν, ο Γουέστ ήταν παράτολμος και δεν δεχόταν προσβολές, ταπεινώσεις και σπίλωση του ονόματός του. Γι' αυτό πήρε γρήγορα την απόφαση να τον σταματήσει, γιατί πάνω απ' όλα έβαζε το καθήκον του προς την Υπηρεσία. Υποθέτω λοιπόν ότι παρακολούθησε τον άνθρωπο εκείνο, στάθηκε έξω από το παράθυρο, είδε ότι πήρε τα έγγραφα από τον φοριαμό και την ώρα που έφευγε, τον κυνήγησε να τον πιάσει. Με αυτή την υπόθεση που κάνω, εξηγείται το γεγονός ότι δεν βγήκαν φωτοτυπίες στα έγγραφα, πριν πουληθούν." "Ωραία μέχρι εδώ. Μπορείς να μου πεις τι έγινε στη συνέχεια;" "Εδώ αρχίζουν και πάλι τα δύσκολα. Το πρώτο πράγμα που θα περίμενε κανείς από τον Κάντογκαν Γουέστ, θα ήταν να συλλάβει τον κλέφτη και να πατήσει το κουμπί του συναγερμού. Γιατί όμως δεν το έκανε; Μήπως αυτός που πήρε τα έγγραφα ήταν κάποιος απ' τους προϊσταμένους του; Μόνο αυτή η εκδοχή θα μπορούσε να εξηγήσει τη συμπεριφορά του Γουέστ. Ή μπορεί ο κλέφτης να ξεγλίστρησε απ' τον Γουέστ μέσα στην πυκνή ομίχλη και κείνος να τον κυνήγησε μέχρι το Λονδίνο, να πάει να τον πιάσει στο σπίτι που έμενε και υποτίθεται έπρεπε να το ξέρει. Πάντως, για να εγκαταλείψει τόσο ξαφνικά τη μνηστή του, θα πρέπει ο Γουέστ να αντελήφθη κάποιον άμεσο κίνδυνο. Αυτό που με μπερδεύει τώρα είναι το μέρος στο οποίο βρέθηκε το πτώμα του και το γεγονός ότι είχε μαζί του μόνο τα εφτά από τα δέκα έγγραφα. Τώρα, σκοπεύω να πάρω τη λίστα με τα 24\nονόματα των γνωστών ξένων πρακτόρων που βρίσκονται στην Αγγλία -φαντάζομαι θα μου την έχει στείλει ο Μάικροφτ- και ας ελπίσουμε ότι θα βρούμε κάποια άκρη στην υπόθεση απ' αυτήν την κατεύθυνση." Πράγματι, στο γραφείο μας, στην οδό Μπέικερ, μας περίμενε κάποιο μήνυμα. Το είχε φέρει κάποιος κυβερνητικός αγγελιαφόρος, όσο πιο γρήγορα μπορούσε. Ο Χολμς του έριξε μια ματιά και μετά μου το έδωσε να το διαβάσω μόνος μου. "Οι πράκτορες που έχουμε εντοπίσει είναι πολλοί, αλλά όχι σπουδαίοι. Την υπόθεση αυτή πρέπει να την ανέλαβαν κάποιοι πιο επιτήδειοι. Τα μόνα άτομα που, κατά τη γνώμη μου, αξίζει να πάρεις υπόψη σου είναι ο 'Aντολφ Μάγιερ, που μένει στο Γουέστμίνστερ, στην οδό Γκρέιτ Τζορτζ αριθμός 31, ο Λουί λα Ροτιέρ, που μένει στο Νότινγκ Χιλ, στο κτίριο Κάμπτεν Μάνσιονς, κι ο Ούγκο Όμπερστάιν που μένει στο Κένσιγκτον, στην οδό Κόλφηλντ Γκάρντενς αριθμός 13. Σύμφωνα με τις πληροφορίες μας, ο τελευταίος θεάθηκε τη Δευτέρα στο Λονδίνο, αλλά τώρα μάθαμε ότι έφυγε. Χάρηκα που βρήκες κάποια άκρη στην υπόθεση. Η Κυβέρνηση περιμένει την τελική σου έκθεση με μεγάλη αγωνία. Εδώ πάντως έχουν μαζευτεί όλα τα ανώτατα στελέχη της Υπηρεσίας, τα οποία με διαβεβαιώνουν ότι αν χρειαστείς κάποια βοήθεια, μπορείς να μας ειδοποιήσεις, για να στη δώσουν άμεσα. Μάικροφτ." "Φοβάμαι", είπε ο Χολμς χαμογελώντας, "ότι σ' αυτή την υπόθεση που είναι τόσο μπερδεμένη, δεν θα ωφελήσει ακόμη κι αν μου αφιερώσουν όλο το ιππικό της βασιλικής φρουράς!" Αμέσως μετά, ξεδίπλωσε ένα μεγάλο χάρτη του Λονδίνου κι άρχισε να τον μελετάει με προσοχή. "Επιτέλους!" είπε κάποια στιγμή και απ' τον τόνο της φωνής του κατάλαβα ότι χάρηκε για κάτι. "Να που η τύχη αποφάσισε να γυρίσει με το μέρος μας. Τελικά, Ουάτσον, μου φαίνεται ότι θα τα καταφέρουμε και αυτή τη φορά", είπε και με χτύπησε φιλικά στον ώμο, πάνω σε μια έξαρση χαράς. "Λέω να βγω έξω, να πάω για κάποια αναγνώριση. Μην ανησυχείς! Δεν πρόκειται να κάνω ούτε ένα σημαντικό βήμα χωρίς εσένα, τον πιστό μου φίλο και 25\nσυγγραφέα της βιογραφίας μου. Εσύ μείνε εδώ και θα έχεις τη χαρά να με ξαναδείς σε δύο περίπου ώρες. Αν αρχίσεις να νιώθεις πλήξη, πάρε μια πένα κι άρχισε να γράφεις ένα απ' τα περίφημα άρθρα σου με τίτλο 'Πώς καταφέραμε να σώσουμε τη χώρα από την ξένη κατασκοπεία'." Απ' τον τρόπο του, κατάλαβα ότι πρέπει να βρήκε κάποιο σημαντικό στοιχείο για την υπόθεση για να είναι τόσο πολύ χαρούμενος. Τελικά, απ' ό,τι αποδείχτηκε, έπρεπε να περιμένω πολλές ώρες μόνος, μια τέτοια κρύα νύχτα του Νοέμβρη. Γύρω στις εννιά, πήρα ένα μήνυμα που έλεγε: "Βρίσκομαι στο εστιατόριο 'Γκολντίνι', στο Κένσινγτον, στην οδό Γκλόστερ. Ετοιμάσου αμέσως κι έλα να με βρεις. Πάρε μαζί σου ένα λοστό, ένα φακό με σκούρο κρύσταλλο, ένα σκαρπέλο κι ένα περίστροφο. Σέρλοκ Χολμς." 'Τι σπουδαία αξεσουάρ για να κουβαλάει ένας ευυπόληπτος πολίτης, μέσα σε μια τόσο σκοτεινή και ομιχλώδη νύχτα του Νοέμβρη!' σκέφτηκα... Τα έκρυψα μέσα στο παλτό μου για να μη φαίνονται και ξεκίνησα αμέσως για το εστιατόριο που μου είχε πει ο Χολμς. Φτάνοντας εκεί, βρήκα το φίλο μου να κάθεται σ' ένα μικρό στρογγυλό τραπεζάκι, κοντά στην πόρτα. "Αν έχεις φάει ήδη, τότε θα σου πρότεινα να πιεις μαζί μου ένα καφέ με κουρακάο. Δοκίμασε κι ένα απ' τα πούρα του φίλου σου. Μη φοβάσαι, δεν πρόκειται να πεθάνεις! Τα σύνεργα, που είπαμε, τα έφερες;" "Ναι, τα έκρυψα μέσα στο παλτό μου." "Υπέροχα. Λοιπόν, άκου τώρα τι έκανα και τι σκοπεύω να κάνω στη συνέχεια. Ελπίζω τώρα να καταλάβεις ότι το πτώμα του άτυχου αυτού νέου κάποιοι το έβαλαν στην οροφή ενός βαγονιού του τρένου." "Δηλαδή, αποκλείεται να τον έριξαν απ' τη γέφυρα;" "Αυτό είναι μάλλον απίθανο. Αν κοιτάξεις τις οροφές, θα δεις ότι οι άκρες τους είναι λείες και δεν έχουν το παραμικρό αυλάκι. Γι' αυτό κι έπεσε το πτώμα του Γουέστ." "Καλά, και με ποιον τρόπο τον έβαλαν εκεί πάνω;" "Αυτό το ερώτημα μ' απασχολούσε κι εμένα. Μόνο ένας 26\nτρόπος υπάρχει. Φαντάζομαι θα ξέρεις ότι σε μερικά σημεία στην περιοχή του Γουέστ Εντ, ο υπόγειος σιδηρόδρομος δεν περνάει μέσα από τούνελ. Αυτό το θυμήθηκα κάπως αργά. Σχεδόν δίπλα απ' τις σιδηροδρομικές γραμμές υπάρχουν σπίτια. Και πολλά παράθυρα! Αν υποθέσουμε ότι κάποια στιγμή το τρένο σταμάτησε, λες να ήταν δύσκολο να ρίξουν κάποιοι το πτώμα του Κάντογκαν Γουέστ στην οροφή κάποιου βαγονιού;" "Σαν δύσκολο μου φαίνεται." "Πρέπει να το δεχθούμε, γιατί δεν έχουμε να κάνουμε καμιά άλλη πιο λογική και βάσιμη υπόθεση. Σωστά; Όταν διαπίστωσα ότι ο ξένος πράκτορας που έφυγε -όπως μας λέει ο Μάικροφτ- έμενε σε κάποιο σπίτι απ' αυτά που βρίσκονται δίπλα στις γραμμές του τρένου, κατάλαβα ότι δεν βρισκόμαστε και πολύ μακριά απ' την λύση του μυστηρίου." "Είσαι σίγουρος γι' αυτό που λες;" "Βεβαίως. Το πρώτο πράγμα που ήθελα να διαπιστώσω ήταν που έμενε ο Ούγκο Όμπερστάιν. Και, πραγματικά, έμενε στην οδό Κώλφηλντ Γκάρντενς, αριθμός 13. Μετά, πήγα στο σταθμό και με την βοήθεια ενός εξυπηρετικού υπαλλήλου, μπήκα μέσα και άρχισα να μελετώ όλες τις λεπτομέρειες. Μάλιστα, μου είπε ότι σ' αυτό το σημείο σταματούν συχνά τα τρένα για μερικά λεπτά." "Αν είναι έτσι, τότε βρίσκεσαι στο σωστό δρόμο!" "Μέχρι στιγμής, τα πράγματα έχουν καλώς. Προχωράμε βέβαια, αλλά για να φτάσουμε μέχρι τη λύση, έχουμε αρκετό δρόμο ακόμη. Μετά, που λες, πήγα στο σπίτι του Όμπερστάιν και διαπίστωσα κι εγώ ο ίδιος ότι το πουλάκι μας πέταξε. Ο φίλος μας έμενε σ' ένα σχετικά μεγάλο διαμέρισμα χωρίς σπουδαία επίπλωση ή άλλο εξοπλισμό. Έμαθα ότι ο Όμπερστάιν έμενε εκεί μαζί μ' έναν έμπιστο φίλο και υπηρέτη του. Ο φίλος μας τώρα, θα πήγε στη βάση του να δώσει τα έγγραφα, αλλά κάποια στιγμή θα επιστρέψει, γιατί δεν περιμένει να έχουν στο μεταξύ προκύψει κάποια επιβαρυντικά στοιχεία γι' αυτόν." "Δεν μπορούσαμε να βγάλουμε ένα ένταλμα συλλήψεως και να τον πιάσουμε όταν θα επιστρέψει;" 27\n"Με τι στοιχεία, όμως;" "Τότε, τι σκοπεύεις να κάνεις;" "Θα δούμε." "Χολμς, εδώ μου τα μπλέκεις." "Λοιπόν, άκου. Εσύ θα φυλάς τσίλιες κι εγώ θ' ασχοληθώ με τις... εγκληματικές ενέργειες. 'Aλλωστε, δεν χρειάζεται τέτοια ώρα να τηρούμε τους τύπους. Θυμήσου το μήνυμα του Μάικροφτ, την επείγουσα συγκέντρωση των ανωτάτων στελεχών της Υπηρεσίας, το άγχος της Κυβέρνησης... Πρέπει οπωσδήποτε να δράσουμε άμεσα, για να μην πω αστραπιαία." "Εντάξει. Πάμε." Πράγματι, σηκωθήκαμε. "Το ήξερα ότι δεν θα μου έφερνες αντίρρηση", μου είπε και τον είδα που χαιρόταν για την απόφασή μου. "Επειδή δεν είναι περισσότερο από μισό μίλι από δω, λέω να πάμε με τα πόδια", μου είπε. "Πρόσεξε μόνο μη σου πέσουν τα σύνεργα που κουβαλάς και μπερδέψουμε την υπόθεση χωρίς λόγο." Η οδός Κώλφηλντ Γκάρντενς, στο Γουέστ Εντ, ήταν γεμάτη με παλιά αρχοντικά σπίτια της Βικτωριανής εποχής. Το σπίτι στο οποίο έμενε ο Όμπερστάιν βρισκόταν δίπλα από ένα σπίτι το οποίο, εκείνη τη νύχτα, σειόταν απ' τους ήχους ενός πιάνου και τις φωνές πολλών παιδιών που προφανώς έκαναν κάποιο πάρτι. Η νύχτα ήταν σκοτεινή και με την ομίχλη που είχε πέσει, γινόταν ακόμη σκοτεινότερη. Κάποια στιγμή, ο Χολμς άναψε το φακό του και πλησίασε μια βαριά κι ογκώδη πόρτα. "Απ' ό,τι φαίνεται, όχι μόνο είναι κλειδωμένη, αλλά και αμπαρωμένη", μου είπε. "Έλα, δώσε ένα χεράκι να μπούμε μέσα." Δεν είχαμε καλά καλά μπει στην αυλή του κτιρίου, όταν ακούσαμε τα αργά, ρυθμικά βήματα κάποιου αστυνομικού που τον έκρυβε το πυκνό σύννεφο της ομίχλης. Μόλις απομακρύνθηκαν τα βήματά του, ο Χολμς προσπάθησε ν' ανοίξει μια μικρή πόρτα. Μετά τον είδα να παίρνει φόρα και να πέφτει πάνω της με δύναμη. Η πόρτα υποχώρησε. Μπήκαμε 28\nαμέσως σ' ένα σκοτεινό διάδρομο και φροντίσαμε να κλείσουμε την πόρτα. Ο Χολμς άρχισε να ανεβαίνει μια στρογγυλή σκάλα. Κάποια στιγμή, το θαμπό κιτρινωπό φως του φακού γυάλισε πάνω σ' ένα παραθυράκι. "Αυτό είναι, Ουάτσον", μου είπε και μόλις άνοιξε, έφτασε στ' αυτιά μας ο θόρυβος που έκανε το τρένο καθώς κυλούσε πάνω στις σιδηροτροχιές. Ο Χολμς άρχισε να φωτίζει το πλαίσιο του παραθύρου. Ήταν κατάμαυρο απ΄ τον καπνό των τρένων, αλλά σε μερικά σημεία φαινόταν ότι είχε τριφτεί για να φύγει η σκόνη και η κάπνα. "Φαντάζομαι θα καταλαβαίνεις σε ποια σημεία ακούμπησε το πτώμα", μου είπε. Πριν όμως προλάβω να πω ένα 'ναι', τον άκουσα να λέει γεμάτος χαρά: "Νάτα και τα αίματα! Πάνω στις πέτρες και τη σκάλα. Απ' ό,τι βλέπεις, δεν χρειάζεται άλλη απόδειξη. Ας περιμένουμε όμως μέχρι να σταματήσει το τρένο." Δεν χρειάστηκε να περιμένουμε πολύ. Σε λίγο, ακούστηκε το αγκομαχητό του τρένου που ξεπρόβαλε μέσα απ' το τούνελ και σταμάτησε σιγά σιγά μπροστά μας, στον ακάλυπτο χώρο. Τώρα, οι οροφές των βαγονιών απείχαν μόλις ένα μέτρο από κει που στεκόμασταν. Ο Χολμς με κοίταξε χαμογελαστά και μετά έκλεισε το παράθυρο. "Λοιπόν, Ουάτσον; Τι έχεις να πεις για όλα αυτά;" "Οφείλω να ομολογήσω ότι είσαι καταπληκτικός. Απόψε απέδειξες περίτρανα τη μαεστρία σου." "Τα παραλές. Το πιο σημαντικό ήταν ότι μου κατέβηκε η ιδέα για το πού βρισκόταν το πτώμα του Κάντογκαν Γουέστ. Από τη στιγμή που κατάλαβα ότι το πτώμα ήταν στην οροφή κάποιου βαγονιού του τρένου, όλα τ' άλλα ήταν μάλλον εύκολα. Όμως, το μυστήριο δεν λύθηκε ακόμη. Βλέπεις, δεν πρόκειται για κάποια απλή περίπτωση φόνου, αλλά για μια κλοπή απορρήτων εγγράφων του κράτους. Έχουμε κι άλλο δρόμο μπροστά μας. Λέω να ψάξουμε εδώ μέσα, μήπως και βρούμε κάποιο ενδιαφέρον στοιχείο." Ανεβήκαμε στην κουζίνα απ' την στρογγυλή και στενή σκάλα υπηρεσίας. Δίπλα απ' την κουζίνα, υπήρχε ένα σαλόνι, 29\nσχεδόν χωρίς έπιπλα. Όμως, το άλλο δωμάτιο έδειχνε περισσότερο ενδιαφέρον και γι' αυτό ο φίλος μου άρχισε αμέσως να το περιεργάζεται. Ήταν γεμάτο βιβλία, άλλα πεταμένα εδώ, άλλα πιο κει, χαρτιά και υποθέσαμε ότι εκεί μέσα έπρεπε να καθόταν ο ένοικος για να διαβάζει. Ο Χολμς άρχισε να αδειάζει το ένα μετά το άλλο τα συρτάρια, ν' ανοίγει τα ντουλάπια, αλλά δεν βρήκε τίποτε που να τον κάνει να αλλάξει την σοβαρή και σκεπτική του έκφραση. Πέρασε σχεδόν μία ώρα, αλλά η τύχη δεν ήταν με το μέρος μας. "Το πουλάκι όχι μόνο πέταξε, αλλά φρόντισε φεύγοντας να μην αφήσει πίσω του κανένα ίχνος", είπε κάποια στιγμή ο Χολμς. "Δεν άφησε πίσω του κανένα απολύτως ενοχοποιητικό στοιχείο. Η μόνη μας ελπίδα είναι το περιεχόμενο αυτού εδώ του μεταλλικού κουτιού." Πάνω στο γραφείο υπήρχε ένα μεταλλικό κουτί, απ' αυτά στα οποία οι ταμίες βάζουν τα χρήματά τους. Ο Χολμς πήρε το σκαρπέλο και το άνοιξε. Μέσα βρήκε ένα σωρό ρολά χαρτιών, στα οποία ήταν σημειωμένα κάτι νούμερα, μαθηματικές πράξεις και σχήματα, αλλά τίποτε απ' όλα αυτά δεν έδειχνε ότι είχε σχέση με τα κλεμμένα έγγραφα. Οι μόνες ενδείξεις ότι αυτά είχαν σχέση με την υπόθεση ήταν κάποιες ορολογίες που αναφέρονταν συχνά πάνω στα χαρτιά: 'Πίεση του νερού' και 'Πίεση ανά τετραγωνική ίντσα'. Αυτά ίσως είχαν σχέση με το υποβρύχιο. Ο Χολμς τα πέταξε πάνω στο γραφείο φανερά εκνευρισμένος. Τώρα, απόμεινε ένας φάκελος ο οποίος περιείχε κάποια αποκόμματα από εφημερίδες. Τον άνοιξε, άδειασε το περιεχόμενό του πάνω στο γραφείο κι απ' έκφραση του προσώπου του κατάλαβα ότι άρχισε και πάλι να αναπτερώνεται το ηθικό του και τρέφει νέες ελπίδες. "Ουάτσον, ξέρεις τι είναι αυτά εδώ; Αποκόμματα από την 'Ντέιλυ Τέλεγκραφ', απ' τη σελίδα των αγγελιών. Δεν βλέπω ημερομηνία, αλλά μπορώ να τα βάλω σε μία σειρά: 'Περίμενα να έχω πιο γρήγορα νέα σου. Οι όροι δεκτοί. Γράψε λεπτομέρειες στην διεύθυνση της κάρτας. Πιερό.' 'Aκου το άλλο: 'Δεν περιγράφεται τόσο εύκολα. Πρέπει να γραφτούν ολόκληρες 30\nσελίδες. Το "υλικό" πάντως σε περιμένει όταν έρθουν τα "πράγματα". Πιερό.' Το άλλο: 'Το ζήτημα επείγει. Αν δεν τηρηθεί η συμφωνία, θα ανακαλέσω την προσφορά. Κλείσε μου ραντεβού δι' αλληλογραφίας. Η επιβεβαίωση θα γίνει μέσω αγγελίας. Πιερό.' 'Aκου και το τελευταίο: 'Δευτέρα βράδυ μετά τις εννιά. Δύο χτυπήματα. Οι δυο μας μόνο. Κανένας άλλος. Μην είσαι τόσο καχύποπτος. Το χρήμα θα "πέσει" σε ρευστό όταν παραδοθεί το "πράγμα". Πιερό.' Λοιπόν, Ουάτσον; Αμφιβάλλεις ότι τα πράγματα φαίνονται ολοκάθαρα τώρα; Ποιος να είναι όμως ο άλλος σύνδεσμος;" Έμεινε για λίγο σιωπηλός και χτυπούσε νευρικά το χέρι του πάνω στο γραφείο. Ξαφνικά, τον είδα να τινάζεται όρθιος σαν ελατήριο. "Νομίζω ότι δεν είναι και τόσο δύσκολο να βρούμε κάποια άκρη. Καλύτερα να πάμε στα γραφεία της εφημερίδας 'Ντέιλυ Τέλεγκραφ' για να ολοκληρώσουμε εκεί τις έρευνές μας και να λύσουμε τις απορίες μας." Το επόμενο πρωί, μετά την ειδοποίηση που τους έστειλε ο Χολμς, ήρθαν στο γραφείο μας ο Μάικροφτ κι ο Λεστρέιντ. Ο Χολμς τους είπε με λεπτομέρειες όλες τις ενέργειες που είχε κάνει την προηγούμενη μέρα, ενώ ο Λεστρέιντ δεν μπορούσε να χωνέψει το πώς μπήκαμε μέσα στο ξένο σπίτι σαν κοινοί κλέφτες. "Αυτά τα πράγματα, κύριε Χολμς, πρέπει να τ' αποφεύγουμε εμείς που εκπροσωπούμε τον Νόμο", είπε ο Λεστρέιντ. "Σίγουρα, τα στοιχεία που συγκεντρώσατε είναι περισσότερα απ' τα δικά μας. Αν συνεχίσετε όμως μ' αυτή την τακτική, σας βλέπω σύντομα κι εσάς και το φίλο σας, να μπαίνετε σε μπελάδες." "Ουάτσον, λες να βρεθούμε και κατηγορούμενοι επειδή βοηθήσαμε την πατρίδα;" είπε ο Χολμς. "Εσύ, Μάικροφτ, τι λες για όλα αυτά;" "Υπέροχα! Είσαι καταπληκτικός, Σέρλοκ. Σε θαυμάζω. Τελικά όμως πώς θα αποδείξεις ποιος είναι ο κλέφτης;" Ο Χολμς πήρε την εφημερίδα 'Ντέιλυ Τέλεγκραφ' που ήταν 31\nπάνω στο γραφείο του. "Μήπως έτυχε να δεις τη σημερινή αγγελία του Πιερό;" "Όχι! Έβαλε κι άλλη;" "Βεβαίως: 'Απόψε. Στο ίδιο μέρος, την ίδια ώρα. Δύο χτυπήματα. Το αποψινό ραντεβού είναι πολύ σημαντικό. Κινδυνεύεις. Πιερό'." "Μη μου πεις! Απίστευτο!" είπε έκπληκτος ο Λεστρέιντ. "Αν ο φίλος μας ανταποκριθεί στο κάλεσμα του Πιερό, τον έχουμε στα χέρια μας!" "Το ίδιο σκέφτηκα κι εγώ, όταν έβαζα την αγγελία στην εφημερίδα. Αν δεν έχετε να κάνετε κάτι καλύτερο, ελάτε μαζί μας γύρω στις οχτώ στο κτίριο Κώλφηλντ Γκάρντενς κι ίσως εκεί μας λυθούν μερικές ακόμη απορίες." Ένα απ' τα αξιοσημείωτα στοιχεία του Σέρλοκ Χολμς ήταν η ικανότητά του να διώχνει απ' το μυαλό του κάθε σκέψη και ν' ασχολείται με πιο πεζά κι εύκολα πράγματα, όταν καταλάβαινε ότι το μηχανάκι του μυαλού του δεν μπορούσε πλέον να δουλέψει παραγωγικά. Θυμάμαι ότι εκείνη την περιβόητη και κατάφορτη μέρα είχε ασχοληθεί με μια μονογραφία. Εγώ δεν είχα αυτό το χάρισμα που είχε εκείνος. Γι' αυτό κι ένιωθα φοβερά κουρασμένος. Τα νεύρα μου είχαν τεντωθεί τόσο, που κόντευαν να σπάσουν. Το μυαλό μου δούλευε ασταμάτητα κι αυτό ήταν που μ' έκανε να κουράζομαι περισσότερο. Μετά από ένα πρόχειρο και ελαφρύ βραδινό γεύμα, ξεκινήσαμε να πάμε σο σημείο που είχαμε δώσει ραντεβού με τον Μάικροφτ και τον Λεστρέιντ. Η αυλόπορτα του σπιτιού του Όμπερσταιν ήταν ανοιχτή. Λόγω του ότι ο Μάικροφτ αρνήθηκε να κάνει αυτός το παλικάρι και να μπει ν' ανοίξει την πόρτα που οδηγούσε στο χωλ, μπήκα εγώ. Γύρω στις εννιά το βράδυ και οι τέσσερίς μας καθόμασταν στο γραφείο του σπιτιού και περιμέναμε τον άνθρωπο που θα μας οδηγούσε στη λύση του μυστηρίου. Πέρασαν δύο ώρες κι εκείνος δεν έλεγε να φανεί. Όταν ακούσαμε τα έντεκα χτυπήματα του ρολογιού της γειτονική εκκλησίας, η απογοήτευση και η απελπισία μας έφτασαν στο κατακόρυφο. Ο Λεστρέιντ κι ο Μάικροφτ κάθονταν σε αναμμένα 32\nκάρβουνα και κάθε δυο και τρεις κοιτούσαν τα ρολόγια τους. Ο Χολμς καθόταν σιωπηλός, φαινόταν ήρεμος, τα μάτια του ήταν μισόκλειστα, αλλά ήμουν σίγουρος ότι όλα τα αισθητήριά του βρίσκονταν σε κατάσταση πλήρους ετοιμότητας. Κάποια στιγμή τον είδα που σήκωσε απότομα το κεφάλι του. "Έρχεται", είπε. Πράγματι, ακούστηκαν κάποια βήματα στην πόρτα, αλλά γρήγορα απομακρύνθηκαν. Σε λίγο ξανακούστηκαν. Μετά, ακούσαμε ένα σύρσιμο παπουτσιών στο δάπεδο και αμέσως μετά δύο δυνατά χτυπήματα στην πόρτα. Ο Χολμς σηκώθηκε ενώ την ίδια στιγμή μας έκανε νόημα να μείνουμε στις θέσεις μας. Το φως στο χωλ ήταν λιγοστό. Ο άγνωστος άνοιξε την πρώτη πόρτα και μόλις πέρασε μέσα μια σκούρα σιλουέτα, την έκλεισε κι έβγαλε τον σύρτη. "Από δω έλα", του είπε. Ένα λεπτό αργότερα, στεκόταν μπροστά μας κάποιος άντρας. Μόλις μας είδε, κέρωσε, άφησε μια κραυγή και προσπάθησε να φύγει. Ο Χολμς όμως τον άρπαξε απ' το πέτο και τον έσπρωξε στο δωμάτιο. Πριν ο επισκέπτης μας προλάβει να βρει και πάλι την ισορροπία του, ο Χολμς έκλεισε την πόρτα και ακούμπησε πάνω της με την πλάτη του. Τελικά, δεν κατάφερε να σταθεί όρθιος, παραπάτησε κι έπεσε στο πάτωμα. Πέφτοντας κάτω, έχασε τις αισθήσεις του. Μόλις βγήκε το καπέλο, διέκρινα το λεπτό αλλά περιποιημένο μούσι του και τα υπόλοιπα χαρακτηριστικά του προσώπου του. Ήταν ο συνταγματάρχης Βαλεντάιν Γουόλτερ. "Ουάτσον, αυτή τη φορά δεν μου αξίζουν συγχαρητήρια", μου είπε. "'Aλλο πουλάκι περίμενα να πιάσουμε και άλλο τελικά πιάσαμε." "Ποιος είναι αυτός;" ρώτησε γεμάτος απορία ο Μάικροφτ. "Ο αδελφός του Σερ Τζέιμσ Γουόλτερ, ο διοικητής των δυνάμεων των υποβρυχίων. Μάλιστα. Ένα λεπτό... Συνέρχεται. Αφήστε τον σε μένα." Βοηθήσαμε τον Χολμς να τον μεταφέρει και να τον ξαπλώσει πάνω στον καναπέ. Ο Βαλεντάιν Γουόλτερ μας κοιτούσε έντρομος και έτριβε τα μάτια του. Φαίνεται, δεν πίστευε αυτά που έβλεπαν τα μάτια του. 33\n"Θα μου πείτε τι σημαίνουν όλα αυτά;" ρώτησε. "Απαγορεύεται που ήρθα να δω τον κύριο Όμπερστάιν;" "Μην κοπιάζετε άδικα, συνταγματάρχα Γουόλτερ", είπε ο Χολμς. "Τα ξέρουμε όλα. Απορώ πώς μπόρεσε ένας άνθρωπος σαν κι εσάς να διαπράξει ένα έγκλημα σαν κι αυτό. Ξέρουμε ήδη την μυστική σας αλληλογραφία με τον Όμπερστάιν, όπως επίσης και τις συνθήκες κάτω απ' τις οποίες επήλθε ο θάνατος του Κάντογκαν Γουέστ. Τώρα, αυτό που μπορείτε να κάνετε είναι να δεχτείτε να μας πείτε με την ησυχία σας όσες λεπτομέρειες μας διαφεύγουν." Ο Γουόλτερ έκρυψε το πρόσωπό του μέσα στις παλάμες του και δεν τολμούσε να πει λέξη. "Σας πληροφορούμε ότι ξέρουμε πάρα πολλά πράγματα για την υπόθεση", είπε ο Χολμς. "Ξέρουμε ότι φροντίσατε να βγάλετε έγκαιρα αντικλείδια χρησιμοποιώντας τα κλειδιά του αδελφού σας. Γνωρίζουμε επίσης την μυστική αλληλογραφία με τον Όμπερστάιν μέσω της εφημερίδας 'Ντέιλυ Τέλεγκραφ'. Επίσης, ξέρουμε ότι τη Δευτέρα το βράδυ πήγατε στο γραφείο του αδελφού σας και ότι σας παρακολούθησε ο Κάντογκαν Γουέστ, ο οποίος πιθανότατα σας είχε υποπτευθεί από πριν. Σας είδε που παίρνατε τα απόρρητα έγγραφα, αλλά δεν ειδοποίησε την ασφάλεια του κτιρίου, γιατί υπέθεσε ότι σκοπεύατε να τα πάτε στον αδελφό σας, στο Λονδίνο. Σαν συνεπής και έντιμος υπάλληλος της Κυβέρνησης, εγκατέλειψε τη μνηστή του με την οποία θα πήγαινε στο θέατρο και σας ακολούθησε χωρίς να τον αντιληφθείτε, επειδή είχε πυκνή ομίχλη. Σας είδε που μπήκατε σ' αυτό το εδώ το σπίτι. Όταν επενέβη, ο έντιμος συνταγματάρχης Γουόλτερ τον σκότωσε!" "Όχι! Δεν το σκότωσα εγώ! Σας ορκίζομαι!" διαμαρτυρήθηκε έντονα εκείνος. "Πείτε μας τότε, πώς πέθανε ο Κάντογκαν Γουέστ πριν τον ρίξετε πάνω στο βαγόνι του τρένου;" "Θα σας τα πω όλα. Ομολογώ ότι όλα τ' άλλα τα έκανα εγώ. Το φόνο όμως όχι. Είχα να ξοφλήσω ένα μεγάλο χρέος. Χρειαζόμουν οπωσδήποτε χρήματα. Ο Όμπερστάιν μου 34\nπρόσφερε 5000 λίρες. Μ' αυτά τα χρήματα θα γλίτωνα την καταστροφή. Τον φόνο όμως δεν το έκανα εγώ." "Τότε ποιος τον σκότωσε;" "Ο Γουέστ με είχε υποπτευθεί. Πράγματι με παρακολούθησε, όπως είπατε προηγουμένως. Τον αντελήφθηκα μόλις έφτασα στην πόρτα του σπιτιού. Ήταν νύχτα, είχε πυκνή ομίχλη και δεν μπορούσα να δω καθαρά. Χτύπησα δύο φορές την πόρτα κι ο Όμπερστάιν κατέβηκε και μου άνοιξε. Ο Γουέστ όρμηξε προς την σκάλα, μπήκε μέσα κι άρχισε να με ρωτάει επίμονα τι σκόπευα να κάνω τα απόρρητα έγγραφα της Υπηρεσίας. Ο Όμπερστάιν είχε πάνω του -όπως πάντα- ένα μικρό μαχαίρι. Την ώρα που ο Γουέστ έτρεχε ξωπίσω μας, ο Όμπερστάιν γύρισε απότομα και τον χτύπησε στο κεφάλι. Το χτύπημα ήταν μοιραίο. Μέσα σε πέντε λεπτά ο Γουέστ ήταν νεκρός.Μόλις καταλάβαμε ότι ήταν νεκρός, τρελαθήκαμε. Δεν ξέραμε τι να κάνουμε. Τότε, ο Όμπερστάιν θυμήθηκε ότι τα βαγόνια του τρένου σταματούσαν κάτω από το παράθυρό του. Πριν κάνουμε ο,τιδήποτε άλλο, ανεβήκαμε στο γραφείο του και ψάξαμε τα έγγραφα που είχα φέρει. Μου είπε ότι απ' τα δέκα έγγραφα που είχα φέρει, μόνο τα τρία τον ενδιέφεραν. 'Δεν μπορείς να τα κρατήσεις', του είπα. 'Θα βρουν τον μπελά τους, όσοι εργάζονται στην Υπηρεσία του Γούλγουιτς, αν δεν τα επιστρέψω όλα'. 'Πρέπει να τα κρατήσω', μου είπε. 'Περιέχουν τόσες σημαντικές λεπτομέρειες που δεν προλαβαίνω να τις αντιγράψω για να στα δώσω'. 'Μα, πρέπει οπωσδήποτε να τα βάλω στη θέση τους απόψε', του είπα. Σκέφτηκε για λίγο και μετά μου είπε οριστικά και ξεκάθαρα: 'Τα τρία θα τα κρατήσω. Τα άλλα θα τα βάλουμε στο σακάκι του νεαρού, οπότε, όταν τον βρουν, θα νομίσουν ότι εκείνος τα έκλεψε.' Εκείνη την ώρα δεν μπορούσα να βρω κάποια άλλη λύση και γι' αυτό δέχτηκα τη δική του. Περιμέναμε μισή ώρα να έρθει το τρένο και να σταματήσει κάτω απ' το παράθυρό του. Ήταν τόσο σκοτεινά, είχε τόση ομίχλη, που δεν μας έβλεπε κανείς. Με την ευκαιρία αυτή μεταφέραμε το πτώμα του Γουέστ στο παράθυρο κι ύστερα το ρίξαμε πάνω στην οροφή του τρένου. Αυτά ξέρω, αυτά 35\nμπορώ να σας πω. Τίποτε περισσότερο δεν γνωρίζω." "Ο αδελφός σας δεν ήξερε τίποτε;" "Ο Τζέιμς δεν είπε τίποτα. Νομίζω όμως ότι με υποψιαζόταν, γιατί κάποια φορά έτυχε να με δει που κρατούσα τα κλειδιά. Σίγουρα με υποπτευόταν. Το έβλεπα στα μάτια του." Επακολούθησε νεκρική σιγή στο δωμάτιο, την οποία τελικά διέκοψε η φωνή του Μάικροφτ Χολμς. "Τουλάχιστον δεν μπορείτε να μας βοηθήσετε καθόλου για να ελαφρύνετε τη θέση σας;" "Τι βοήθεια να σας δώσω;" "Πού βρίσκεται ο Όμπερστάιν; Πού είναι τώρα τα έγγραφα;" "Δεν ξέρω." "Δεν σας έδωσε καμιά διεύθυνση;" "Μου είχε πει ότι τα έγγραφα αυτά θα τα παραλάμβανε στο Παρίσι στο ξενοδοχείο 'Οτέλ ντυ Λουβρ'." "Επομένως, στο χέρι σας είναι να κάνετε κάτι για να ελαφρύνετε τη θέση σας", είπε ο Χολμς. "Θα κάνω ό,τι μπορώ. Θέλω να τιμωρήσω αυτό το κάθαρμα που μ' έκανε να σπιλώσω την τιμή και την υπόληψή μου και να φτάσω σ' αυτή την κατάντια." "Ορίστε! Πάρτε χαρτί και στυλό. Καθίστε στο γραφείο και γράψτε ό,τι θα σας υπαγορεύσω. Γράψτε στο φάκελο τη διεύθυνση αυτή και θα αναλάβουμε εμείς να το στείλουμε. Λοιπόν, γράψτε: 'Αγαπητέ κύριε, σχετικά με την πρόσφατη συναλλαγή μας, φαντάζομαι θα έχετε διαπιστώσει ότι δεν έκλεισε τελείως η συμφωνία που είχαμε κάνει. Έχω κάποιο καινούριο στοιχείο το οποίο σας είναι απαραίτητο. Αυτό βέβαια για να το εξασφαλίσω, χρειάστηκε να αναλάβω επιπλέον κινδύνους και γι' αυτό θα ήθελα να σας ζητήσω προκαταβολικά άλλες πεντακόσιες λίρες. Θα προτιμούσα να μη σας το στείλω μέσω ταχυδρομείου, γιατί δεν έχω και πολλή εμπιστοσύνη. Όσο για την αμοιβή μου, θα προτιμούσα να γίνει είτε με χρυσά χαρτονομίσματα. Θα ερχόμουν να σας συναντήσω στο εξωτερικό, αλλά δυστυχώς μία τέτοια ενέργεια μου αυτή ιδίως 36\nτην εποχή θα κινούσε τις υποψίες της Υπηρεσίας μου. Γι' αυτό θα ήθελα να συναντηθούμε στο μπαρ του ξενοδοχείου "Τσέαρινγκ Κρος" το Σάββατο το μεσημέρι. Σας υπενθυμίζω για μια φορά ακόμη ότι θα ήθελα να με πληρώσετε με λίρες ή χρυσό.' Νομίζω ότι αυτό το γράμμα αρκεί. Βάζω στοίχημα ότι το ψάρι θα τσιμπήσει και έρθει στα δίχτυα μας." Και πράγματι, έτσι έγινε. Ο Όμπερστάιν, θέλοντας να πραγματοποιήσει τον μεγαλύτερο κατασκευαστικό άθλο της ζωής του, έπεσε στα δίχτυα της Βρετανικής αστυνομίας και έμεινε στις φυλακές για δεκαπέντε χρόνια. Στα πράγματά του βρέθηκαν τα κλεμμένα απόρρητα έγγραφα στα οποία αναφέρονταν τα στοιχεία για την κατασκευή του υποβρυχίου 'Μπρους-Πάρτινγκτον', τα οποία ο Όμπερστάιν είχε σκοπό να τα δείξει σε όλες τις ναυτικές βάσεις της Ευρώπης μήπως κι ενδιαφερθεί κάποια να τ' αγοράσει. Ο συνταγματάρχης Γουόλτερ πέθανε στη φυλακή λίγο καιρό πριν εκτίσει τον δεύτερο χρόνο της ποινής του. Όσο για τον Χολμς... Αυτός γύρισε στο γραφείο του κι άρχισε με περισσότερο κέφι και όρεξη να διαβάζεται απ' την αρχή εκείνη τη μονογραφία που είχε ξεκινήσει, ενώ ακόμη δεν είχε λυθεί το μυστήριο. Μετά από κάμποσο καιρό, έμαθα τυχαία ότι ο φίλος μου είχε δεχθεί μια πρόσκληση για το Ουίντσορ, όπου το απένειμαν μια σμαραγδένια καρφίτσα για την γραβάτα του. Όταν τον ρώτησα αν την αγόρασε, μου είπε ότι του την είχε δωρίσει κάποια χαριτωμένη κυρία στην οποία είχε προσφέρει τις υπηρεσίες του. Τίποτε άλλο δεν μου είπε. Νομίζω όμως ότι μπορούσα να μαντέψω το όνομα αυτής της κυρίας. Είμαι επίσης βέβαιος ότι η σμαραγδένια αυτή καρφίτσα θα θυμίζει για πάντα στο φίλο μου την υπόθεση της κλοπής των σχεδίων 'ΜπρουςΠάρτινγκτον'.\nΗ κλοπή των σχεδίων του υποβρυχίου Μπρους Πάρινγκτον ⚛ Άρθουρ Κόναν Ντόυλ\nαρθουρ κοναν ντουλ σέρλοκ χολμς σερλοκ


vlahata samis ΚΕΦΑΛΟΝΙΑ: Ο κλάδος των εκπαιδευτικών αποχαιρετά το συνάδελφο Παύλο Βασιλάτο: Υπόδειγμα Δασκάλου και πρότυπο δημοκρατικής συμπεριφοράς\nΟ κλάδος των εκπαιδευτικών αποχαιρετά το συνάδελφο Παύλο Βασιλάτο: Υπόδειγμα Δασκάλου και πρότυπο δημοκρατικής συμπεριφοράς\nΤο ΔΣ της ΕΛΜΕ-ΚΙ, εκφράζοντας την οδύνη σύσσωμου του κλάδου των εκπαιδευτικών στο Νομό, αποχαιρετά το συνάδελφο, το φίλο, τον Άνθρωπο Παύλο Βασιλάτο, που μας «έφυγε» τόσο άδικα και πρόωρα. Συλλυπούμαστε την οικογένειά του και ιδιαίτερα τη σύζυγό του συνάδελφο Αγγελική Δελλαπόρτα και την κόρη τους Κωνσταντίνα – Χριστίνα.\nΟ Παύλος Βασιλάτος ήταν μια πολύπλευρη προσωπικότητα: συνδικαλιστής, στέλεχος της ΕΛΜΕ-ΚΙ και για χρόνια επικεφαλής της ΔΑΚΕ Εκπαιδευτικών Δευτεροβάθμιας στο Νομό. Είχε εκλεγεί Δημοτικός Σύμβουλος στο Δήμο Αργοστολίου. Διατηρούσε δικό του blog. Πρόσφατα κυκλοφόρησε και το δεύτερο λογοτεχνικό έργο του. Την ενασχόληση με τα κοινά τη θεωρούσε υποχρέωση και καθήκον, αφού είχε την πεποίθηση πως μόνο έτσι μπορεί να βελτιωθεί η ζωή των συνανθρώπων μας.\nΟ Παύλος Βασιλάτος υπηρέτησε την εκπαίδευση, πάνω από όλα, σαν Δάσκαλος των μαθηματικών, δίπλα σε όποιον είχε πρόβλημα. Έχει διατελέσει Διευθυντής στο Γυμνάσιο Μεσοβουνίων, μέλος του ΠΥΣΔΕ Κεφαλονιάς – Ιθάκης, μέλος Επιτροπών του Δήμου Κεφαλονιάς όπως είναι η Σχολική και η Παιδείας, ενώ τα τελευταία χρόνια ήταν Διευθυντής στο Λύκειο Σάμης. Στην ΕΛΜΕ-ΚΙ είχε τιμηθεί επανειλημμένα από τον κλάδο και είχε εκλεγεί πολλές φορές μέλος του ΔΣ (και στο Προεδρείο του), καθώς και αντιπρόσωπος σε συνέδρια της ΟΛΜΕ.\nΚύριο χαρακτηριστικό του ήταν το ενδιαφέρον του για τους μαθητές. Συχνά – πυκνά έχει αρθρογραφήσει για τα προβλήματά τους, τα οποία συναισθανόταν και νοιαζόταν να διαμορφωθούν όροι για να ξεπεραστούν. Ήταν συγκαταβατικός με τους συναδέλφους και είχε «ψηλά» τη σημασία της λειτουργίας του Συλλόγου Διδασκόντων. Σεβόταν τις συνδικαλιστικές διαφορές. Για τη στάση του αυτή αντιμετώπισε ανοίκειες επιθέσεις με στωικότητα και αξιοπρέπεια. Στάθηκε δίπλα στο σωματείο σε δύσκολες στιγμές και στήριξε σχεδόν το σύνολο των παρεμβάσεων της ΕΛΜΕ-ΚΙ. Να θυμηθούμε το ρόλο του στο να εντοιχιστεί αναμνηστική πλάκα στο σχολικό συγκρότημα της Σάμης προς τιμήν του ΕΠΟΝίτη Πέτρου Μιχαλάτου, τη στάση του ενάντια σε πρακτικές που οδήγησαν στο μαθητοδικείο τοπικά, την ανοιχτή τοποθέτησή του υπέρ του να μη «πεταχθούν» τα γραφεία της ΕΛΜΕ-ΚΙ έξω από τα σχολεία, τη στάση του ενάντια στην αξιολόγηση των εκπαιδευτικών. Αυτά και πολλά άλλα συγκροτούν ένα πρότυπο δημοκρατικής συμπεριφοράς, που οφείλουμε να τιμούμε διαχρονικά.\nΤο ΔΣ της ΕΛΜΕ-ΚΙ προτείνει:\n να χαρακτηριστεί η Τρίτη 27/6, μέρα της ταφής του συναδέλφου, από τη ΔΔΕ, ως μέρα πένθους για όλα τα σχολεία του Νομού.\n να αποδοθεί το όνομα «Παύλος Βασιλάτος» στο Γενικό Λύκειο Σάμης.\nΕπίσης, θα προβεί στις παρακάτω ενέργειες:\n θα παραστεί σύσσωμο το ΔΣ στην εξόδιο ακολουθία, την Τρίτη 27/6 και ώρα 5.30 μμ στα Φάρσα στην εκκλησία του Αγίου Χριστοφόρου και ο Πρόεδρος του ΔΣ της ΕΛΜΕ-ΚΙ θα εκφωνήσει επικήδειο.\n θα εναποθέσουμε ανθοδέσμη για το συνάδελφο (και θα στηρίξουμε την επιλογή της οικογένειας για προσφορά αντί στεφάνου χρημάτων στο Ορφανοτροφείο Αργοστολίου).\nΕίναι προφανές πως η εκδήλωση αποχαιρετισμού, που είχε προγραμματιστεί για το τέλος της σχολικής χρονιάς, την Τετάρτη 28/6 στο Εργατικό Κέντρο ακυρώνεται.\nΑργοστόλι 26 Ιούνη 2017


Χριστουγεννιάτικο γκι από χαρτί ● How To Make a Hollyberry\nΑρχική » Χριστούγεννα 2022 - 2023 » Christmas Decoration How to Videos » Χριστουγεννιάτικο γκι από χαρτί. How To Make a Hollyberry\nΧριστουγεννιάτικη διακόσμηση. Φτιάξτε ένα χριστουγεννιάτικο γκι με χαρτόνι και χαρτί γκοφρέ. How To Make A Big Hollyberry – Xmas Decoration Youtube Video.\nΧριστουγεννιάτικο γκι απο χαρτί. How To Make a Hollyberry\nΤα Χριστουγεννιάτικα γκι είναι το σήμα κατατεθέν των Χριστουγέννων. Δείτε πως θα το φτιάξετε στο παραπάνω βίντεο εύκολα, γρήγορα και οικονομικά. Θα χρειαστείτε χαρτόνι, χαρτί γκοφρέ (πράσινο και κόκκινο χρώμα), ψαλίδι, συρραπτικό, ταινία – σελοτέιπ και χαρούμενη διάθεση.\nΔιπλώνουμε και κόβουμε το πράσινο χαρτί γκοφρέ (όπως δείχνει το βίντεο) για να σχηματίσουμε τα φύλλα του γκι. στη συνέχεια τα ενώνουμε όλα μαζί.\nΣυνεχίζουμε με το κόκκινο χαρτί γκοφρέ και αφού βάλουμε μέσα τους βόλους χαρτί (μικρές μπαλίτσες) σχηματίζουμε την καρδιά του γκι. Τα ενώνουμε προσεκτικά με το συρραπτικό, τα δένουμε στη βάση τους και λυγίζουμε ελαφριά τα φύλλα προς τα έξω και σε λίγα λεπτά έχουμε ένα όμορφο και χριστουγεννιάτικο γκι.\nLarge Christmas Decoration: How To Make A Big Hollyberry\n(από τον uploader στο Youtube)\nLarge Christmas decorations are necessary when they placed quite far from the viewers. On this video tutorial, you will learn how to make a large hollyberry using cartolina (a large and thick art colored paper) and paper.\nΧριστουγεννιάτικη #διακόσμηση. Φτιάξτε ένα χριστουγεννιάτικο #γκι με #χαρτόνι και χαρτί #γκοφρέ